Prekretnica: Pokreće li Republika Srpska proces odvajanja od BiH - 05.11.2017, Sputnik Srbija\nPrekretnica: Pokreće li Republika Srpska proces odvajanja od BiH\nPrvo ide deklaracija o suverenosti, onda se ta suverenost proglasi u skupštini, potom se raspiše referendum, na kraju se faktički proglašavanjem nezavisnosti... 05.11.2017, Sputnik Srbija\n22:08 05.11.2017 (Osveženo: 22:11 05.11.2017)\nPrvo ide deklaracija o suverenosti, onda se ta suverenost proglasi u skupštini, potom se raspiše referendum, na kraju se faktički proglašavanjem nezavisnosti preduzimaju mere kako bi se deo države otcepio i ide se u proces priznavanja od strane međunarodne zajednice.\nPredsednik Republike Srpske Milorad Dodik izjavio je danas da bi Republika Srpska sledeće godine trebalo da uđe u proces kreiranja novog ustava, za koji je naveo da „neće biti secesionistički, ali će omogućiti RS da se bavi pitanjem secesije“.\n4 Novembar 2017, 20:44\nProfesor ustavnog prava Pravnog fakulteta u Novom Sadu Slobodan Orlović kaže za Sputnjik da je bio na toj konferenciji povodom 25 godina Ustava Republike Srpske, na kojoj je Milorad Dodik izneo ovakvu ideju, a na kojoj se ujedno debatovalo o problematici složenih država u ustavno-pravnom smislu, kakva je Bosna i Hercegovina.\nNacrt već postoji, samo realizacija\n„Predsednik Dodik je rekao da oni već imaju napisan nacrt Ustava i da će sledeće godine krenuti u proceduru njegovog usvajanja. Međutim, uvek je tu teško razlučiti koliko ima politike, a koliko je to zapravo pravno pitanje s obzirom na to da postupak promene Ustava zahteva i saglasnost Veća naroda, odnosno većine Bošnjaka, Hrvata i ostalih u Veću naroda parlamenta Republike Srpske, oni se mogu pozvati na svoj vitalni nacionalni interes i teško da će na taj način Ustav moći da bude usvojen“, rezonuje Orlović za Sputnjik.\nSa druge strane, dodaje taj profesor ustavnog prava, radi pojačanog legitimiteta tog ustava predsednik Dodik je najavio da bi bio raspisan referendum koji nije obavezujući niti obavezan, već fakultativan i savetodavan.\n„Tako da moguće da je to puštanje političkih balona ili političkih udica, a moguće da postoji i stvarna namera da se donese jedan takav ustav“, napominje Orlović.\nDodik: Srpska je država i to će biti\n10 Oktobar 2017, 16:19\nUstavi država u sebi mogu da sadrže mehanizam secesije, dodaje taj profesor, a Republika Srpska još nije međunarodno priznata i nezavisna država, tako da bi takav mehanizam secesije morao da postoji u ustavu države, što je inače vrlo retko u komparativnoj ustavnosti.\nSecesija je već viđena stvar na našim prostorima, prvo se počelo od Slovenije, Hrvatske, Makedonije, pa onda i Bosne i Hercegovine, podseća Orlović, i vrlo jasno se zna kako ide ta procedura, a sve se dešavalo na isti način.\nŠta će reći međunarodna zajednica\n„Dakle, prvo se donese deklaracija o suverenosti, pa se ta suverenost proglasi u skupštini, pa se raspiše referendum, pa se na referendumu postavi sugestivno pitanje — da li ste za nezavisnu državu koja može da ili ostane u zajednici ili da se ujedinjuje sa drugim državama — i na kraju se faktički proglašavanjem nezavisnosti preduzimaju mere kako bi se deo države otcepio od svoje matice, i ide se u proces priznavanja od strane međunarodne zajednice“, podvlači Orlović.\n„Ne mogu da verujem da bi to bilo implementirano u Ustav“, ističe Orlović, „ali i da bude implementirano u Ustav, odnosno kao neka mogućnost, nisam siguran da su međunarodne okolnosti takve da bi se taj peti, najvažniji čin, a to je međunarodno priznanje, ostvario“.\n„Formalno-pravno, Sarajevo nema nikakav mehanizam osim da se pokrene postupak ocene ustavnosti ustavnih promena ili čitavog Ustava Republike Srpske pred Ustavnim sudom BiH. Drugog pravnog mehanizma Sarajevo, odnosno Bosna i Hercegovina — nema“, zaključuje Orlović.


Zvizdić: SDA traži skidanje tačke o imenovanju Božovića za ministra\nPredsjedavajući PD PS BiH\nPredsjedavajući Predstavničkog doma Parlamentarne skupštine BiH Denis Zvizdić rekao je danas da je predsjednik Kluba SDA Adil Osmanović tražio da sa dnevnog reda sutrašnje sjednice ovog doma bude skinuta tačka koja se odnosi na imenovanje Mlađena Božovića za ministra za ljudska prava i izbjeglice.\nZvizdić je, nakon današnjeg Kolegijuma Predstavničkog doma parlamenta BiH u proširenom sastavu, rekao da SDA očekuje da razmatranje te tačke bude prolongirano za narednu sjednicu.\n"Očekujemo da će ovlašteni predlagač povući tu tačku kako bi se ona ponovo vratila na narednu sjednicu koja će biti održana početkom februara, a do tada imamo dovoljno vremena za dodatna i potrebna usaglašavanja o tom imenovanju", rekao je Zvizdić.\nOn je pojasnio da SDA traži dodatno vrijeme, te da jučerašnji sastanak nije bio dovoljan.\n"Da je sastanak bio dovoljan, mi bismo danas prihvatili imenovanje ministra za ljudska prava i izbjeglice kao redovnu tačku sutrašnjeg zasjedanja. Ipak, pitanje je dosta složeno, kompleksno i zahtijeva dodatne međustranačke konsultacije", rekao je Zvizdić.\nZvizdić je naveo da su na današnjoj sjednici Kolegijuma Predstavničkog doma u proširenom sastavu usaglašeni stavovi o ostalim tačkama koje će se sutra naći na dnevnom redu treće sjednice ovog doma.\nDenis Zvizdić Mlađen Božović\nSamo jedna tačka na dnevnom redu\nNa zahtjev SDS-a i PDP-a Zvizdić zakazao sjednicu Predstavničkog doma\nZvizdić nema legitimitet za definisanje spoljne politike\nPredsjedavajući SM u tehničkom mandatu\nZvizdić za pojačano prisustvo američkih zvaničnika u BiH


Srbija u grupi smrti na Svetskom prvenstvu u Kataru\nSrbija je u „grupi smrti“ – i čini je još težom za rivale\nPrema podacima Elo rejtinga, fudbalska reprezentacija Srbije nalazi se u takozvanoj „grupi smrti“ na Svetskom prvenstvu u Kataru zajedno sa Švajcarskom... 03.04.2022, Sputnik Srbija\nFudbaleri Srbije nisu imali lak put tokom kvalifikacija za Svetsko prvenstvo u Kataru, a teške prepreke imaće i tokom Mundijala jer su izvučeni izuzetno teški protivnici.U grupi G sa Srbijom se nalaze još Švajcarska, Brazil i Kamerun, a statistika je jasna – nema teže grupe.Prema Elo rejtingu, odnosno sistemu bodovanja sportskih takmičenja koji na realan i objektivan način računa poene timova, grupa G je „grupa smrti“ na predstojećem Mundijalu.Delovalo je na žrebu da Srbija ima izuzetno tešku grupu, a sada je i prema statističkim podacima jasno da je zapravo najteža grupa sa 1.888 bodova.Ispod nje nalazi se grupa E sa dva poena manje u kojoj su Španija, Nemačka, Japan i Kostarika.Treća na listi je grupa B koju čine Engleska, SAD, Iran i Vels.Najslabiju grupu ima Holandija koja će igrati sa Katarom, Ekvadorom i Senegal. Jasno je da će u grupi G vladati najveća polemika oko prolaska dalje s obzirom na kvalitet sve četiri ekipe.\nfudbalska reprezentacija srbije, svetsko prvenstvo u fudbalu, sport, fudbal\nPrema podacima Elo rejtinga, fudbalska reprezentacija Srbije nalazi se u takozvanoj „grupi smrti“ na Svetskom prvenstvu u Kataru zajedno sa Švajcarskom, Brazilom i Kamerunom.\nFudbaleri Srbije nisu imali lak put tokom kvalifikacija za Svetsko prvenstvo u Kataru, a teške prepreke imaće i tokom Mundijala jer su izvučeni izuzetno teški protivnici.\nU grupi G sa Srbijom se nalaze još Švajcarska, Brazil i Kamerun, a statistika je jasna – nema teže grupe.\nPrema Elo rejtingu, odnosno sistemu bodovanja sportskih takmičenja koji na realan i objektivan način računa poene timova, grupa G je „grupa smrti“ na predstojećem Mundijalu.\nDelovalo je na žrebu da Srbija ima izuzetno tešku grupu, a sada je i prema statističkim podacima jasno da je zapravo najteža grupa sa 1.888 bodova.\nIspod nje nalazi se grupa E sa dva poena manje u kojoj su Španija, Nemačka, Japan i Kostarika.\nTreća na listi je grupa B koju čine Engleska, SAD, Iran i Vels.\nNajslabiju grupu ima Holandija koja će igrati sa Katarom, Ekvadorom i Senegal. Jasno je da će u grupi G vladati najveća polemika oko prolaska dalje s obzirom na kvalitet sve četiri ekipe.


Nova specijalna bolnica za dermatovenerologiju MediGroup - Lepota i zdravlje\nMediGroup, najugledniji zdravstveni sistem sa najeminentnijim stručnjacima u zemlji, koji na 11 lokacija obavi više od pola miliona procedura godišnje dobio je novu članicu: Specijalnu bolnicu za dermatovenerologiju „IOANNA MediGroup“.\nAkvizicijom centra za mezoterapiju „Dr Ioanna Batsialou“, lidera u polju neoperativne estestske medicine i anti-age procedura, MediGroup upotpunjuje svoju bogatu ponudu vrhunskim stručnjacima i procedurama i u ovoj, sve popularnijoj oblasti u svetu i kod nas.\n„Anti-aging medicina trenutno predstavlja najbrže razvijajuću medicinsku disciplinu u svetu, što nas je orijentisalo da investiramo u ovu oblast i nađemo partnera koji će pratiti jasno postavljen pravac kojim idemo – pružanje vrhunske, objedinjene usluge po najvišim standardima svetske medicinske prakse. Novom članicom, specijalnom bolnicom za dermatovenerologiju „IOANNA MediGroup“ proširujemo oblasti u kojima nudimo najbolju uslugu, kao i listu najvećih stručnjaka, sada i u estetskoj i anti-aging medicini„ – rekao je Dejan Pešić, generalni direktor MediGroup sistema ističući zadovoljstvo što u timu lekara koji brinu o različitim aspektima zdravlja pacijenata sada ima i dr Ioannu Batsialou.\nDr Ioanna Batsialou je jedan od najvećih stručnjaka u konzervativnoj (neoperativnoj) estetskoj medicini, mezoterapiji i anti-aging medicini. Tome, osim doktorata na Medicinskom fakultetu univerziteta u Beogradu, svedoči i preko 30 diploma i sertifikata priznatih škola i univerziteta širom sveta i više od 100.000 tretmana sa vrhunskim rezultatima.\n„Na nastanak specijalne bolnice za dermatovenerologiju „IOANNA Medigroup“ gledam kao na zajednički korak ka revoluciji u oblasti mezoterapije, anti-aging i estetske medicine u Srbiji. MediGroup sa svim svojim članicama, daće nov kvalitet poimanju najsavremenijih i najuspešnijih svetskih metoda podmlađivanja i regeneracije kože lica i tela kod nas“, izjavila je dr Batsialou.\nMediGroup je jedini zaokruženi zdravstveni sistem u regionu i na prostoru bivše Jugoslavije najveći je po broju pacijenata, procedura i lokacija na kojima pruža medicinske usluge. Pored ove, MediGroup sistem obuhvata još dve specijalizovane ustanove: Specijalnu bolnicu sa porodilištem „Jevremova“ i najbolju oftalmološku kliniku u regionu „Miloš kliniku“, Opštu bolnicu MediGroup u kojoj se obavljaju sve vrste dijagnostičkih i hirurških procedura od kojih su neke izuzetno retke, do mreže šest domova zdravlja na teritoriji najbrojnijih opština u Beogradu.\nBomber jakna veliki je hit i ove sezone, a ovako je nosi Sara Jo


Prvo kolo Banka poštanske štedionice Super lige\nGolubice načele Vizuru\nPosle velikog uspeha naše najbolje ženske selekcije, mnogi su jedva čekali da krene i Superliga Srbije. Pojedini timovi sa dosta izmena, realno gledajući kvalitet će i ove godine biti slabiji u odnosu na prošlu, ali će to biti šansa za neke nove, mlade da se nametnu.\nVeć na startu u ženskoj elitnoj diviziji, u prvom meču, umalo se nije desilo prvorazredno iznenađenje, jer je veliki favorit i višestruki šampion Vizura, spasavala živu glavu u Subotici. Na kraju je uspela da se izvuče, zahvaljujući kao i mnogo puta do sada Slađani Erić, ali je ipak ostala „kratka“ za deo plena, odnosno bod koji je zasluženo pripao mladim odbojkašicama Spartaka. Malo je nedostajalo da još jedan favorit, sa mnogo pojačanja koja su stigla u Lajkovac tokom leta, takođe ostavi deo plena protiv Partizana, međutim, to se nije desilo iz dva razloga. Prvi jer se iskustvo ne stiče preko noći, a njega crno – bele nemaju (s obzirom na način na koji su ušle u elitu), a drugi jer iskustvo Svetlane Ilić omogućilo joj je da vrlo brzo otkrije slabu tačku u svom timu, a onda pravovremenom izmenom „lokomotivu“ usmeri na pravi kolosek. Od favorita je sjajno starovala Crvena zvezda, a njihov duel je bio inetersantan samo prilikom biranja strana, jer su kapiteni na različitim stranama bile sestre Lukić, a sve drugo proteklo je u znaku tima iz Beograda. TENT je predstavio novi tim koji već igra dobro, a to su na svojoj koži osetile Klečanke, a Milorad Kijac će sigurno vremenom sklopiti kockice. Odlično je startovao osvajač dva trofeja u prošloj godini, Jedistvo, koje je ostalo bez većeg dela startne postave, ali koje je „zbilo redove“, pa je meč sa Dinamom trajao izuzetno kratko, može se reći i prema očekivanju, shodno problemima koje sa mnogo novih igrača i tek nekoliko dana trenerom Nikolom Jerkovićem, ima tim iz Pančeva.\nSilan start Nišlija\nKod muškaraca, nekoliko,slobodno se može reći, interesantnih rezultata. Najpre onaj u Nišu, gde je domaći sastav, pojačan u odnosu na lane, relativno lako izašao na kraj sa Crvenom zvezdom. Znao je Dragan Kobiljski i pre ovog susreta da će ove sezone imati veliki posao, ali tim sa mnogo mladih igrača treba tek da se uigra. Sa druge strane, uigrani od prošle setone, tandem mladih novajlija, Kovač – Batak, i te kako je prodrmao Nišlije, pa sada sve to izgleda daleko bolje. Ni rezultat iz Novog Pazara, gde je Ribnica uzela bod favoritu, nije iznenađenje onima koji su bili na utakmici. A ostalima statistika „kaže“ da posle „prolaznog vremena“ na kraju trećg seta, domaćin mora ipak da bude više nego zadovoljan. Pet setova igrano je i u Kragujevcu, a Radnički, koji nekako sastavlja kraj s’ krajem, na kraju je slavio nad Jedinstvom, koje ima iskusan sastav i verovatno im za „radnu temperaturu“ treba malo više vremena. Aktuelni šampion iz Novog Sada se nije mučio, jer je Nedžad Osmankač izgleda dobro pripremio svoj tim, što je na svojoj koži osetio subotički Spartak, a njihov imenjak iz Ljiga je bio u podređenom položaju na mešu sa Mladim radnikom, koji je već na startu istakao kandidaturu za visok plasman. Timovi se tek zagrevaju, ali sve nagoveštava da će biti, ako ništa drugo, ono bar zanimljivo i čini se neizvesno.


Dobojski Info - U SUSRET FUDBALSKOM BNT TURNIRU „DOBOJ 2018“ Prijave već pristižu\nU SUSRET FUDBALSKOM BNT TURNIRU „DOBOJ 2018“ Prijave već pristižu\nAutor Slobodan Babić Nezavisne novine\nDoboj, Božićnonovogodišnji međunarodni fudbalski turnir u malom fudbalu, Zlatko Spasojević,\nDa će 24. Božižno-novogišnji fudbalski turnir „DOBOJ 2018“ nadmašiti po broju učesnika sve dosdašnje, pokazuje i činjenica da je na adresu GFS Doboj, organizatora velike sportske manufestacije, već pristigao veliki broj prijavae ekipa kako iz RS i Federacije BiH tako i iz Srbije i Hrvatske.\n- Organizacioni odbor Turnira održao je dvije sjednice na kojima su imenovane konisije i podtavljeni zadaci vezani za organizaciju ove velike fudbalske manifestacije. Utvrđene su propozicije a poseban akcenat dat je na rad službenih lica i sudija kako bi se omogužilo fer i sportsko ponašanje učesnika 24. Božižno-novogodišnjeg tirnira koji će se odvijati od 2. do 13. januara nartedne godine. Donesena je odluka da se i takmiče ekipe svih uzrasta, odnosno od pjetlića do seniora u muškoj konkurenciji a u ženskoj seniorske selekcije. Kotizacija za takmičarske ekipe ostala je na ranijem nivou a fond nagrada ovaj put je 20.000 KM. Rok prijave za sve omladinske selekcije, pjetliće, pionire, juniore i kadete je 31. decembar do 12 časova kada će biti i žrijebanje a za seniore, veterane i ženske ekipe 5. januara 2018. takođe do 12 časova - naglašava Zlatko Spasojević, predsjednik Organizacionog odbora.\nNakon oglašavanja u GFS Doboj već su počele da pristižu prijave a najveći broj je omladinskih selekcija iz RS, FBiH a stigle su i dvije prijave iz Srbije i jedna iz Hrvatske.\n- Vjerujem da će na Turniru učestvovati daleko veći broj ekipa i da će premašiti cifru od stotzinu a to znači da će prošlogodišnji broj od 96 ekipa biti premašen. U svakom slučaju nastojaćemo da budemo dobri domaćini i organizatori ovakog velikog futsal takmičenja koje se održava po pravilima FIFA organizacije.\nPrijave ekipa obavljaju se preko Gradskog fudbalskog saveza Doboj a generalni pokrovitelj manifestacije je gradonačelnik Doboja Obren Petrović.\nViše iz ove kategorije « IZ GFS DOBOJ: Predloženi najbolji BNT „DOBOJ 2018“: Slatke muke organizatora »


Faktor | Služba za zapošljavanje KS: Dovoljno novca za isplate naknada\n27.07.2020. / 11:09\nJavna ustanova Služba za zapošljavanje Kantona Sarajevo saopćila je da joj je u prvih šest mjeseci 2019. godine uplaćeno doprinosa za osiguranje u slučaju nezaposlenosti u visini od 18.918.494 KM, dok je u prvih šest mjeseci ove godine za te namjene uplaćeno uplaćeno 18.275.034 KM.\n- Istovremeno, kada se posmatra rast broja nezaposlenih može se konstatovati da je prema podacima Porezne uprave u FBiH broj zaposlenih sa mjestom prebivališta u Kantonu Sarajevo sa 20. julom ove godine iznosio 138.676, a da je u periodu od početka pandemije uzrokovane Covidom-19 bez posla u KS ostalo oko 5.000 radnika, te se može konstatovati da pad zaposlenih radnika u KS u procentualnom iznosu je manji od četiri posto u odnosu na ukupan broj zaposlenih u KS - navodi se u saopćenju.\n- Ujedno, želimo naglasiti da svi programi koje samostalno realizuje Služba i svi programi koji se realizuju preko Službe za zapošljavanje KS, a iste raspisuje Federalni zavod za zapošljavanje, realiziraju nesmetano i plaćanja prate dinamiku realizacije programa - navodi se u saopštenju Služba za zapošljavanje Kantona Sarajevo.\nNakon dugo vremena, povoljnija situacija: U RS-u 14 novozaraženih


Komemoracija u 11:00, sahrana u 14:00 sati – FK Željezničar\nKomemoracija u 11:00, sahrana u 14:00 sati\nFK Željezničar obavještava javnost da će se komemoracija našeg Ivice Osima održati u planiranom terminu u subotu u 11:00 sati, ispraćaj sa Stadiona Grbavica je otkazan, a nova satnica sahrane je u 14:00 sati na Gradskom groblju Bare.\nU svrhu što dostojanstvenijeg ispraćaja našeg Švabe, Fudbalski klub Željezničar će organizovati komemoraciju koja će se održati prije sprovoda u prostorijama Narodnog pozorišta u Sarajevu u subotu u 11.00 sati. Zbog ograničenog broja mjesta komemoraciji će prisustvovati samo delegacije i pojedinci koji su potvrdili svoj dolazak, te rodbina i prijatelji porodice Osim.\nSahrana na Gradskom groblju Bare, umjesto u 15:00, počet će u 14:00 sati, te će za građane u komemorativnom centru Bare biti otvorena komemorativna soba za posljednji pozdrav našem Ivici Osimu u periodu 12:00 do 13:45 sati.\nKomemoracija će okupiti veliki broj sportskih zvanica iz regije koji su bili važan dio karijere našeg Osima od njegovih igračkih dana, preko Željinih uspjeha u Evropi i Mundijala u Italiji, pa sve do uspješnih internacionalnih angažmana u Austriji i Japanu. Direktan prenos komemoracije i sahrane možete gledati na BHT 1.


EU sa 715.000 eura pomogla obnovu zgrade pravosudnih institucija u Doboju – Fokus.ba\nEU sa 715.000 eura pomogla obnovu zgrade pravosudnih institucija u Doboju\nŠef Delegacije Evropske unije u BiH Lars-Gunnar Wigemark danas je u Doboju otvorio zgradu pravosudnih institucija u kojoj su smješteni Okružno tužilaštvo, Okružni sud, Privredni okružni sud i Osnovni sud.\nZa obnovu zgrade pravosudnih institucija u Doboju Evropska unija je izdvojila 715.000 eura.\nRadovi na sanaciji zgrade pravosudnih institucija u Doboju, koja je teško oštećena u poplavama u maju 2014. godine, počeli su u julu 2016. godine, a završeni su u julu 2017. godine.\nWigemark je rekao da je ovaj projekt dio šireg paketa pomoći od 20 miliona eura koju EU daje BiH kako bi se sanirale zgrade sudova i tužilaštava širom Bosne i Hercegovine, u okviru podrške jačanju vladavine prava u BiH.\n-Adekvatni uslovi za rad pravosudnih institucija nužni su za vladavinu prava. To je vrlo važno za profesionalnost, nezavisnost i efikasnost bilo koje pravosudne institucije – kazao je šef Delegacije Evropske unije ističući da će ovaj objekt biti na korist i građanima Doboja.\nPodsjetio je da je nedavno bio i u Bihaću, gdje su počeli radovi na novom objektu za pravosudne institucije, a ubrzo će biti okončani radovi i na sličnim objektima u Banjoj Luci.\nNaglasio je da je važno da sve pravosudne institucije u BiH rade svoj posao na ostvarivanju pravde.\nBeživotno tijelo pronađeno iza banke u Doboju\nEU odobrila paket pomoći za zemlje Zapadnog Balkana, BiH će dobiti 80,5 miliona eura\nUsvajanje ovog paketa odgovor je EU na pandemiju korona virusa koja je prisutna u ovim zemljama


Narod dnevno kolabira na ulicama i grobljima: Čovek umro na ulici – Lokalne Vesti\nComments Off on Narod dnevno kolabira na ulicama i grobljima: Čovek umro na ulici\nTokom podneva temperatura u većinskom delu Srbije dostigla je čak trideset i sedam stepeni.U Ulici Dimitrija Tucovića, kod broja 29, Hitna pomoć je jutros imala jednu tešku intervenciju. Ekipa je pozvana, jer se muškarac koji ima 55 godina samo srušio nasred ulice. Hitna pomoć je pokušala reanimaciju, ali, nažalost, čoveku nije bilo pomoći i lekar je samo konstatovao kliničku smrt.\nKako saznajemo u Hitnoj pomoći, ekipe su od jutros imale brojne intervencije na terenu. Pošto su Zadušnice, mnogi Beograđani su krenuli put groblja, a iako su krenuli rano ujutru, s obzirom da sunce od jutros nemilosrdno “prži” bilo je i onesvešćivanja i kolabiranja od vrućine. Što nije ni čudo, s obzirom na sljedeću činjenicu da je subjektivni osećaj da je temperatura jutros dostigla čak čitavih 37 stepeni.\nZato ekipe Hitne pomoći od jutro ne staju imaju pune ruke posla.Još jedna intervencija Hitne pomoći dogodila se na Novom groblju, kada je spomenik pao na ruku čoveku koji je imao 70 godina. On je prevezen na Urgentni centar.U Beogradu se danas očekuje najviša dnevna temperatura od oko 35 stepeni. I drugog dana vikenda, pretežno sunčano i toplo s maksimalnom temperaturom od 32 do 34 stepena, a posle podne i uveče uz lokalni razvoj oblačnosti s kratkotrajnim pljuskovima i grmljavinom. Tek u ponedeljak malo svežije vreme ide.Znamo da je gotov pa nemoguće da ostanete u rashlađenom stanu, jer svi imamo neke obaveze, pa kad već izlazite napolje, krenite “opremljeni”: vodom, lepezama, šeširima, a neki se od sunca “brane” i kišobranima.\nDr Stefanović nas sve upozorava: “Ako u vidnom polju vidite mušice i svetlucanje, hitno morate kod lekara!


Varheji: Važno da Srbija ubrza put EU reformi\nIzvor: RTS, 03.Dec.2019, 18:45\nEvropski komesar za proširenje Oliver Varheji najavio je da će Srbija do kraja godine otvoriti još jedno poglavlje u pregovorima sa Evropskom unijom. Srbija je do sada otvorila 17 i privremeno zatvorila dva poglavlja.\n"Srećan sam što mogu da najavim da radimo na otvaranju još jednog poglavlja do kraja godine", izjavio je Varheji. >> Pročitaj celu vest na sajtu RTS <<\nVarheji je, prisustvujući okruglom stolu o evrointegracijama Zapadnog Balkana, koji se organizuje u Evropskom parlamentu u Briselu, podsetio da je Srbija do sada otvorila 17 i privremeno zatvorila dva poglavlja.\nOn je naglasio da je važno da Srbija ubrza put EU reformi.\n"Naša očekivanja od zemlje koja pregovara o članstvu su visoka. Srbiji su neophodni solidni i opipljivi rezultati reformi u ključnim oblastima kao što su demokratija, vladavina prava i sloboda medija", ocenio je Varheji.\nDodao je da je važno da se u Srbiji pred predstojeće parlamentarne izbore sprovede, kako je naveo, "široka i usaglašena" izborna reforma.\n"Interparlamentarni dijalog koji se trenutno vodi pod pokroviteljstvom Evropskog parlamenta je krucijalan u tom pogledu", zaključio je Varheji.\nKomesar za proširenje je najavio i da će Evropska komisija početkom sledeće godine predstaviti predlog nove metodologije procesa proširenja i pristupanja EU.\nObjasnio je da će se taj predlog odnositi na "dinamičniji proces" pristupnja Uniji umesto trenutnog otvaranja i zatvaranja poglavlja.\n"Treba da se fokusiramo na indetifikaciju prilika za bližu i raniju integraciju u oblastima od zajedničkog interesa i pre ulaska u članstvo", ocenio je Varheji.\n"Ovo su pitanja koja su u srcu transformacije društva na celom Zapadnom Balkanu", ukazao je Varheji.\nVarheji: Nadam se okončanju dijaloga Beograda i Prištine do kraja 2020.\nKomesar za proširenje je rekao da će zajedno sa šefom diplomatije EU Žosepom Borelom raditi na okončanju dijaloga Beograda i Prištine.\nPoručio je da je važno da se nova vlast na Kosovu formira brzo, jer joj predstoji "značajan posao", uključujući prioritetne oblasti kao što su ekonomski razvoj i borba protiv korupcije i organizovanog kriminala.\n"Očekujemo od nove kosovske vlade da radi i na nastavku dijaloga Beograda i Prištine koji se vodi pod pokroviteljstvom EU, uključujući tu i ukidanje tarifa od 100 odsto na robu iz Srbije i BiH", rekao je Varheji.\nRTS: Varhelji: Važno da Srbija ubrza put EU reformi


Posebne zasluge za McCann Beograd na The One Show u Njujorku\nU okviru The One Show, jednog od najvažnijih međunarodnih advertajzing festivala koji se odigrava na američkom tlu, McCann Beograd je nagrađen sa dva posebna, Merit priznanja za DemocrARtisation, inovativnu kampanju realizovanu za Muzej savremene umetnosti u Beogradu, i to u dve kategorije - Cross-Platform: Experiential (AR) i Mobile: Use of Technology (AR).\n“Konkurencija je, kao i svake godine na ovom velikom međunarodnom festivalu bila veoma jaka, a naša kampanja DemocrARTisation je dobila dva posebna priznanja žirija, što ovaj uspeh čini još većim i značajnijim. Ponosan sam na priznanja koja nam je dao žiri The One Show-a, koji čine eminentni stručnjaci iz celog sveta, kao i na ceo tim koji je na kampanji radio, koji zaista zaslužuje sve čestitke.” rekao je Vladimir Ćosić, digitalni kreativni direktor agencije McCann Beograd.\nThe One Show, koji se održava u Njujorku, jedno je od najprestižnijih takmičenja u oglašavanju, dizajnu, interaktivnoj i brendiranoj zabavi. Nagrade i priznanja sa ovog festivala potvrda su izuzetnosti kvaliteta radova agencija širom sveta, a nagrada – čuvena Zlatna olovka – je nešto čemu se nadaju mnogi kreativni timovi.


Sportske.net - ABA - 'Retrovizor' ligaškog dela\nDo početka plej-ofa regionalnog košarkaškog šampionata ostalo je 15 dana a zvanični sajt takmičenja osvrnuo se na najznačajnije momente ligaškog dela sezone.\nPogled u retrovizor u prvi plan ističe činjenicu da je ligaški deo sezone u potpunosti obeležila fantastična serija Crvene zvezde Telekom i podatak da su crveno-beli prvu poziciju zaposeli sa skorom 24-2.\nSa samo dva poraza na 26 odigranih utakmica Crvena zvezda Telekom izjednačila je rekord koji je postavila Union Olimpija u sezoni 2001/2002 a koji je kasnije ponovljen još dva puta od strane Partizana (2007/2008) i Makabija (2011/2012).\nPored izjednačavanja pomenutog rekorda Zvezda je postavila i dva nova, onaj po broju uzastopnih pobeda (20) i broju ostvarenih skokova na jednoj utakmici (52 protiv Solnoka).\nLigaški deo sezone na izmaku svakako ćemo pamtiti i po neverovatnim individualnim učincima izabranika Dejana Milojevića. Centar Mege Nikola Jokić poneo je zvanje najkorisnijeg igrača ligaškog dela sezone a pored toga titula najkorisnijeg igrača kola čak 11 puta je odlazila u ruke košarkaša Mega Leksa.\nKada su najbolji potezi u pitanju ABA liga je, logično, izdvojila pogodak koji je košarkaš Olimpije Blaž Mahkovic postigao u duelu sa Partizanom u Ljubljani.\nNa zvaničnom sajtu ABA lige ovaj pogodak je izdvojen kao verovatno najlepši ikada u regionalnom takmičenju iako nisu zaboravljene trojke Dušana Kecmana u Zagrebu i ona Nolana Smita u Beogradu.\nPosle svega, ostaje nam da konstatujemo da ono najbolje tek sledi te da ćemo tek nakon plej-ofa ABA lige biti u prilici da i sami iznesemo svoje utiske o sezoni 2014/2015.


Odmorni Bilbao i umorni Viljareal na gol manje\nIzvor: MozzartSport.com, 23.Okt.2021, 13:57\nPrimera: Okršraj neefikasnih sastava za kraj subotnjeg programa 10. runde\nViljareal i dalje zauzima nedostojanstveno mesto na tabeli Primere i želeće da iskoristi ogromno samopouzdanje koje je stekao posle pobede u Ligi šampiona. Međutim, protiv sebe će u okviru 10. kola imati domaći Bilbao, koji definitivno nikome ne daje bodove bez borbe (21.00).\nUz to, domaći Baski su mogli da računaju na duže vreme za odmor. Lavovi iz Bilbaa uspeli su da se fino resetuju i napune baterije zato što je u prošlom kolu trebalo da se suoče sa Real Madridom. Međutim, uprava lige je odložila ovaj duel na neodređeno vreme, pa su momci trenera Marselina Torala imali više vremena za regeneraciju, što je posebno...


POVERENIK: RANIJE SU NALOGE IGNORISALA MINISTARSTVA, DANAS JAVNA PREDUZEĆA\nPoverenik Rodoljub Šabić:\nMeđutim, u delu slučajeva organi vlasti ne postupaju po nalozima poverenika, iako su to po zakonu obavezni.\n- Instrumenti koji bi trebalo da obezbede prinudno izvršenje naloga nisu u rukama poverenika, već drugih, i nažalost, do sada nisu korišćeni. Vlada, koja bi po zakonu trebalo prinudno da obezbedi izvršenje, to nije činila, kao što ni ministarstva nisu pokretala prekršajni postupak protiv odgovornih - priznaje Šabić.\nSkupština je obavezala Vladu da donese podzakonska akta koja će omogućiti izvršenje zakona koji uređuju tajnost podataka i pospešuju prava građana na slobodan pristup informacijama od javnog značaja. Pojedina pitanja nisu ni uređena: o biometriji, video-nadzoru, direktnom marketingu. Da li će i za promenu zakona biti potrebne godine - ostaje da se vidi.\nTako se u godišnjem izveštaju poverenika, koji je Skupština usvojila u junu, navodi: "Imajući u vidu da je broj počinjenih prekršaja ogroman, za takvu 'politiku' odgovornosti moglo bi se reći da predstavlja poziv na kršenje zakona."\nRanije su naloge poverenika najteže izvršavala ministarstva. Danas su kočnica uglavnom javna preduzeća. Zato je Skupština obavezala Vladu da kažnjava one koji rešenja ne sprovode.\nIz godine u godinu povećava se broj ljudi koji se obraćaju povereniku da im obezbedi pristup informacijama koje ne mogu da dobiju regularno, ali raste i broj obraćanja za kršenje privatnosti i zaštite podataka o ličnosti (u 2012. u radu je imao ukupno 7.570 predmeta). Krši se zakon i tako što ne upisuju svoje evidencije sa ličnim podacima u Centralni registar poverenika, na šta su po zakonu obavezni (lane je 303 rukovalaca dostavilo 1.575 evidencija o zbirkama podataka koje vode, dok su 2011. dostavljene 2.083 evidencije).\nOvogodišnji izveštaj prošao je bez mnogo polemike kroz Skupštinu, pa se postavilo pitanje da li su ga poslanici usvojili pro forme. Šabić ne misli da je to prošlo "olako":\n- Skupština im posvećuje značajnu pažnju. Ove godine izveštaj je razmatran na sednicama dva skupštinska odbora (za pravosuđe i za kulturu), i na plenumu Skupštine. Usvojeni su zaključci koji su u svemu na liniji jačanja institucije. Ali, i ranijih godina poverenik je dobijao podršku i njegove izveštaje nisu dovodili u pitanje ni vlast ni opozicija. Međutim, Vlada nije vodila računa o zaključcima parlamenta, što je posebno i krupno političko pitanje.


VUČIĆ SPREMAN PRIMITI RUSKU VAKCINU! Filipinski predsjednik otišao korak dalje: 'Volontirat ću, neka je javno na meni testiraju' - GlobalCir\nPredsjednik Srbije Aleksandar Vučić je spreman da primi vakcinu protiv koronavirusa, prenosi ruski RT.\n– Predsjednik Srbije Aleksandar Vučić rekao je da je spreman da bude prvi koji će primiti rusku vakcinu protiv koronavirusa – navedeno je na Twitteru RT-a.\nNaime, Rusija aktivno radi na izradi vakcine te je tako svoju prvu registrovanu vakcinu protiv koronavirusa namijenjenu stranom tržištu nazvala je “Sputnjik V” po prvom svjetskom satelitu. Vakcina, koju je razvio Nacionalni istraživački centar Gamaleya, dobila je zvaničnu registraciju u Ministarstvu zdravstva Rusije.\nPredsjednik Filipina spreman volontirati\nPredsjednik Filipina Rodrigo Duterte izjavio je da će volontirati za testiranje nove ruske vakcine protiv kovida-19, jer ima povjerenja.\n– Dobrovoljno ću i u javnosti primiti vakcinu i bit ću prvi (na Filipinima) na kome će biti izvršeno testiranje – izjavio je Duterte, preneo CNN.\nRuski predsjednik Vladimir Putin jučer je najavio odobrenje za upotrebu ruske vakcine protiv koronavirusa, rekavši da je Rusija “prva u svijetu napravila vakcinu”, ali je nekolicina američkih zvaničnika izrazilo skepticizam da li je vakcina bezbjedna i efikasna.\nŠta zvaničnici u RS-u kažu o ruskoj vakcini?\nOdgovarajući na pitanja novinara o vakcini registrovanoj u Ruskoj Federaciji, direktor Instituta za javno zdravstvo bh. entiteta RS-a Branislav Zeljković je rekao da su neophodni dodatni podaci u smislu koja su vršena testiranja, koju dokumentaciju vakcina posjeduje i koje sve standarde, sistem kvaliteta ispunjava.\n– Agencija za lijekove Bosne i Hercegovine dužna je da uradi procjenu kvaliteta svakog medicinskog proizvoda, lijeka, pošto vakcine spadaju u visokorizične lijekove, neophodno je da oni urade procjenu u smislu da li vakcina ispunjava sve standarde koji se zahtijevaju u našoj zemlji. U skladu sa tim očekujemo više informacija o samoj ruskoj vakcini da bismo mogli zauzeti određen stav – rekao je Zeljković.


Pioniri OKK Ivanjice pred put na polufinalni turnir Prvenstva Srbije (VIDEO) – Info LIGA\nby infoLIGA · 22/04/2021\nPionirska selekcija omladinsko košarkaškog kluba „Ivanjica“ uspela je da se plasira na završni turnir TOP 16 faze prvenstva Srbije. Takmičenje počinje u petak u Pančevu, a naša ekipa nalazi se u grupi B gde će odmeriti snage sa beogradskim IBC-om, ekipom BKK-a Radničog i pančevačkim KRIS KROS-om. Igrači ističu da je put do uspeha krenuo od kvalifikacionog turnira u Čačku gde su savladali ekipu „Borca“ u odlučujućem meču i uspeli da se plasiraju u međuregionalnu ligu.\nTrener OKK Ivanjica , Nenad Maksimović, istakao je da se ekipa borila sa raznim pehovima i da je situacija sa pandemijom korona virusa mnogo uticala na celu sezonu, ali da su igrači pokazali karakter i uložili mnogo truda da bi postigli ovaj rezultat.\nDve najbolje ekipe plasiraće se u TOP 8 fazu piornirskog prvenstva, a naši pioniri takmičenje započinju u petak u 17 časova u hali „Strelište“ gde će im protivnik biti ekipa Kris Krosa, koja je ujedno i domaćin turnira.\nTags: ivanjicaklsokk ivanjicatop16\nNext story Javna rasprava o nacrtu Lokalnog akcionog plana za zapošljavanje\nPrevious story Ivanjica sve zanimljivija turistička destinacija (VIDEO)


RTCG - Radio Televizija Crne Gore - Nacionalni javni servis :: Društvo :: U Dubaiju o modernizaciji vojnih kapaciteta\nBOŠKOVIĆ NA SAJMU 20. 11. 2019. 09:05 >> 09:06 2\nBOŠKOVIĆ NA SAJMU\nU Dubaiju o modernizaciji vojnih kapaciteta\nMinistar odbrane Predrag Bošković učestvuje na međunarodnom sajmu vazduhoplovstva "Dubai Airshow 2019".\nNaša delegacija se tokom sajma sastala sa predstavnicima više izlagača i razgovarala o potencijalnoj saradnji u okviru prioritetnih aktivnosti Ministarstva odbrane i Vojske Crne Gore, na polju modernizacije raspoloživih kapaciteta VCG, naročito u oblasti vazduhoplovstva.\n“Dubai Airshow” važi za jedan od najvećih međunarodnih događaja vazduhoplovne industrije, koji prikazuje najnovije i najveće proizvode vojne, generalne i komercijalne avijacije.\nOčekuje se da će ovogodišnji sajam obići oko 100.000 posjetilaca a najavljeno je prisustvo 1.300 izlagača, 290 zvaničnih delegacija, predvođenih ministrima odbrane, načelnicima generalštabova, direktorima za naoružanje i ostalim visokim zvaničnicima.\nPredrag Bošković Ministarstvo odbrane\nOd izraelske kompanije naoružanje za borbena vozila\nPraksa za srednjoškolce u Ministarstvu odbrane i Vojsci CG\nPromovisaćemo NATO politiku otvorenih vrata


Iako je medij Autonomija, prilikom prenošenja predmetnog saopštenja postupio u svemu u skladu sa Kodeksom novinara Srbije te je u naslovu, na početku, na sredini i na kraju teksta jasno i nedvosmisleno naznačeno da se radi o saopštenju Demokratske stranke, te da redakcijski obrađeni delovi teksta nisu izmenili činjenice iz saopštenja, niti kontekst u kojem su upotrebljene, niti njihov smisao, Apelacioni sud u Beogradu smatra da je Zakon o javnom informisanju i medijima prekršen upravo zbog redakcijski obrađenih delova saopštenja.\nIako u skladu sa Kodeksom novinara Srbije i pravilima novinarske struke, redakcija nesporno ima pravo da saopštenja redakcijski obradi, Apelacioni sud u Beogradu smatra da redakcijski obrađeni delovi saopštenja, koji zbog svoje prirode nisu stavljeni pod znake navoda, jer se tekst saopštenja ne prenosi doslovno, zapravo znači da je redakcija medija Autonomija iznela svoj stav iz koga sledi da je medij saglasan sa sadržinom tog saopštenja. Apelacioni sud u Beogradu ide čak toliko daleko da u presudi navodi koje su to reči novinari trebalo da upotrebe kako bi se pravilno distancirali od predmetnog saopštenja.\nOvakva presuda predstavlja ozbiljan presedan jer zadire u suštinsku ulogu medija u demokratskom društvo da prenose informacije koje, između ostalog, dolaze i od političkih aktera. Sud preuzima ulogu odgovornog urednika i poučava novinare kako i koje reči treba da se nađu u tekstovima koje objavljuju.\nPosebno je indikativno što ovakva presuda dolazi u toku predizborne kampanje u kojoj mediji imaju značajnu ulogu da prenose poruke političkih aktera.\nAutonomija Koalicija za slobodu medija Presude medijima\n← Deset dana bez funkcionerske kampanje u medijima\nTikTok je bio mreža na kojoj plešu tinejdžeri, a onda je počeo rat u Ukrajini →


KarGo uvodi Biznis klasu:150 crnih limuzina od Nove godine\nTanjug 4. decembra 2019. 12:18\nBEOGRAD – Vuk Guberinić, direktor kompanije KarGo Tehnolodžiz (CarGo Tećnologies), predstavio je danas poslovnoj zajednici Srbije i regiona Biznis klasu, novu funkcionalnost KarGo aplikacije (CarGo).\nGuberinić je na „CEO Samitu“, skupu privrednih lidera regiona, rekao da je vrednost ove investicije šest miliona evra.\nBiznis klasa se već sada nalazi na raspolaganju, ali će ova dodatna funkcionalnost članovima udruženja KarGo biti u potpunosti dostupna od Nove godine, kada se očekuje i kompletiranje flote od 150 „crnih limuzina“ koje će se naći na ulicama Beograda, navodi se u saopštenju kompanije.\n„KarGo je počeo kao mali srpski startap pre pet godina, a ove godine je završio na Forbsovoj listi deset najinovativnijih kompanija koje menjaju svoja tržišta. Ponosni smo i na to što je naš softver samoodrživ, što znači da sami finansiramo sve investicije“, rekao je Guberinić.\n„Izabrali smo teži put, ali nam on omogućava i neke prednosti, kao što je nezavisnost u donošenju poslovnih i strateških odluka. Naravno, reč je o investiciji koja je podeljena u veći broj rata, ali smo posebno ponosni na održiv poslovni model koji smo napravili“, dodao je.\nGuberinić je posebno istakao 100 odsto elektronsko poslovanje i činjenicu da se plaćaju svi porezi i da sav novac ostaje u Srbiji.\nPrema njegovim rečima, među 150 najnovijih Arteona, Kamrija i Jaguara, koji će biti deo biznis klase, naći i deset električnih automobila visoke kategorije.\n„Sada već možete da vidite na ulicama Beograda Jaguar I-Pace, prvi potpuno električni Jaguarov model, vrhunskih performanski i inkorporiranih tehnoloških dostignuća. Naša vizija je zeleni Beograd i Srbija koja će svoj razvoj bazirati na održivosti“, rekao je Guberinić.\nNaglasivši da u kompaniji verujemo da tehnologije mogu da pomognu u uštedi energije i očuvanju naše zemlje, on je poručio da na tom polju već prave srednjoročne i dugoročne planove.\nDirektor KarGoa se posebno zahvalio partnerima iz Velike Britanije, Nemačke, Francuske i Japana.\n„Za razliku od nekih donosilaca odluka u Srbiji, našu ideju, viziju i potencijal prepoznale su najuglednije svetske kompanije – od Tojote, preko Folksvagena i Renoa, do Jaguara. Mi verujemo da na ovaj način, saradnjom sa jednim od najvećih svetskih kompanija, omogućavamo i razvoj ljudskih resursa, koji predstavljaju osnov izgradnje jake privrede“, kazao je Guberinić.\nNa konferenciji na kojoj se govorilo i o ubrazon razvoju disruptivnih modela poslovanja, Guberinić je zaključio da je četvrta industrijska revolucija zaista stigla, a da je KarGo njen najbolji predstavnik u Srbiji.


Tri najčešća uzroka lošeg iskustva zaposlenih | Adverto Metrics\nObjavio Adverto Metrics Team 8 aprila, 2021 8 aprila, 2021\nStres na radnom mestu, kao jedan od glavnih krivaca niske produktivnosti zaposlenih, svake godine košta kompanije milione evra. Dok je još pandemija sa nama, posebno je važno da slušate i čujete svoje zaposlene. Ako razumete kako se osećaju, možete prilagoditi svoj pristup tako da smanjite njihov stres.\nU narednom tekstu upoznaćete se sa glavnim uzrocima stresa na poslu, a posledično i nižom produktivnošću.\n1. (Ne)poverenje u menadžment\nIstraživanja pokazuju da je nedostatak poverenja u rukovodioce kompanije glavni faktor u nezadovoljstvu zaposlenih. Nekoliko konkretnih razloga zbog kojih zaposleni nemaju poverenja u svoje rukovodstvo su:\nNeadekvatne promene u upravljačkom vrhu. Studija Right Management/Manpower otkrila je da 94% zaposlenih koji su izjavili da organizacione promene nisu dobro vođene imaju nizak nivo angažovanosti. U poređenju sa tim, Right Management je otkrio da se ta stopa niske angažovanosti smanjila na 40% među zaposlenima koji su ocenili da je neka promena dobro rešena.\nLjudi se ne posmatraju kao ličnosti. Zaposleni treba da se vide međusobno kao kompletne ličnosti čiji je važan deo i poslovna strana. Uspostavljanje odnosa koji se ne svode samo na strogu poslovnu stranu, vode ka većoj angažovanosti.\n2. Svrha, značenje i povezanost sa vizijom organizacije\nKada su vaši zaposleni otuđeni od konačnog uticaja koji njihov rad ima na razvoj kompanije, nedovoljno su motivisani da ulože napor. S druge strane, kada zaposleni mogu da vide kako njihovo utrošeno radno vreme menja kompaniju, poboljšava život kupaca ili na neki drugi način pravi razliku, veća je verovatnoća da će uložiti više resursa u svoj posao. Na nivou cele kompanije, angažovanost zaposlenih gotovo je nemoguće podstaći bez rukovodstva koje je prethodno prepoznalo osnovnu misiju organizacije.\n3. Prilike za razvoj ili unapređenje\nU mnogim studijama glavni razlog zbog kojeg su zaposleni izjavili da su napustili kompaniju bio je „Nemam mogućnosti da se razvijam i napredujem“. Zaposleni žele da ostanu na poslu koji će im omogućiti da i dalje napreduju kao pojedinci.\nDruge oblasti za koje zaposleni često kažu da bi im povećali zadovoljstvo su razvoj karijere i obuka, kao i više mogućnosti da rade ono što najbolje znaju. Ohrabrite i osnažite svoje zaposlene da nastave da uče i napreduju, omogućite im da rade ono u čemu su dobri, a oni će vas nagraditi većim angažovanjem.\nPrateći iskustvo zaposlenih Employee Experience, možete naučiti kako čak i male promene u radnom okruženju mogu pomoći zaposlenima da savladaju stres, što će vaši ljudi u ovo neizvesno vreme izuzetno ceniti.\nNiko nije mogao da predvidi turbulentne događaje 2020. godine i uticaj koji je novonastala zdravstvena i ekonomska kriza kao posledica virusa COVID-19, ostavila na sve ljude.Tekuća godina takođe ide „toplo-hladno“, a HR profesionalci brinu za Pročitaj više…


Zdravko Bulatović (60) poginuo na magistrali - Vijesti.me\nU MJESTU TREBALJEVO\nZdravko Bulatović (60) poginuo na magistrali\nZdravko Bulatović stradao kada ga je udario automobil “opel astra” registarskih oznaka MK-AC007, kojim je upravljao Mojkovčanin Rodoljub Ćorić\nZdravko Bulatović (60) iz Trebaljeva poginuo je u teškoj saobraćajnoj nesreći koja se sinoć oko 19 časova, dogodila na magistralnom putu Kolašin – Mojkovac, u mjestu Trebaljevo.\nOsnovni državni tužilac Vojislav Grujić, kazao je da je Bulatović stradao kada ga je udario automobil “opel astra” registarskih oznaka MK-AC007, kojim je upravljao Mojkovčanin Rodoljub Ćorić.\nGrujić, koji je sa ekipom kolašinske policije radio uviđaj, kazao je “Vijestima” da će se uzrok nesreće saznati tokom daljeg postupka.\nPrema izjavama očevidaca, Bulatović je, u trenutku kada ga je vozilo udarilo, prelazio magistralu i bio je na sredini puta.\n1Branko1 5 godina i 10 mjeseci\nZao mi covjeka ali sto je radio na sred magistrale (prelazio i nije neki razlog jer na magistrali koliko mi je poznato ogranicenje do 90 , zabrana kretanja pjesaka i td) Zalosno je sto je svojom neodgovornoscu unistio ne samo njegov zivot ali i vozaca i njegovu porodicu..... A kako mi se cini sve ce vise biti tih penzionera na magistrali.......\nUnabomber 5 godina i 10 mjeseci\nKad cete prestati da izjavljujete saucesce ispod ovakvih tekstova? Sto ne odete u kapelu ako imate potrebu za tim... Uostalom, kakav je ovo tekst... akteri su Z.B. i R.Ć., sve su posmatrali G.M, I.K., A.G. Užas...\nVLADO19784 5 godina i 10 mjeseci\nucestvujem u zalost


Vučić o izborima: Ustavni i zakonski rokovi se moraju poštovati - Radio televizija Pančevo\nVučić o izborima: Ustavni i zakonski rokovi se moraju poštovati\n2. maja 2020. 0334\nPostoje jasni ustavni i zakonski rokovi za održavanje izbora i oni se moraju poštovati, rekao je predsednik Vučić povodom zahteva dela opozicije da se izbori odlože i istakao da se izbori ne mogu odlagati sve dok neki ne procene da mogu da pobede.\nPredsednik Srbije Aleksandar Vučić je podsetio da su izbori bili planirani za kraj marta, i da su jednom već pomereni do kranjeg datuma koji ustav podrazumeva, te ukazao da bi sada dalje odlaganje značilo da se mandat skupštine produžava mimo Ustava i zakona, odnosno da se zemlja uvodi u diktaturu.\n„Rekli smo da ne razumemo šta to znači, da nismo zemlja u kojoj je moguće uvesti diktaturu, pa da ima narodna skupština sa mandatom od četiri i po, pet godina. Mandat je četiri godine i zna se kada idu izbori… Ali, izašli smo u susret. Rekao sam da možemo da ih održimo do krajnjeg datuma, i zato su bili zakazani za 26. april“, rekao je Vučić za Tanjug posle obilaska 3. raketnog diviziona 250. raketne brigade za protivvazduhoplovna dejstva.\nA, onda se dogodila epidemija kovida 19, kada su, kaže, govorili kako im sve odgovara, jer je narod nezadovoljan, u kućama sve vreme…\n„To mogu da iskoriste i pobede bez problema. Šta da radimo, da čekamo dok ne budu mislili da sigurno mogu da pobede? To više nema nikakvog smisla“, rekao je Vučić.\n„Kakva god bila odluka naroda, ona će biti poštovana, bez obzira na to što sam siguran da će oni koji će biti deo vlade imati teži posao, iz iracionalnih razloga“, ocenio je predsednik Vučić.\nPodvukao je da je važno da se poštuju Ustav i zakon, a narod neka da svoj sud.\nKazne za sve, ali neki vide samo one koji im se ne sviđaju…\nPredsednik Vučić izjavio da je siguran da će nadležni državni organi preduzeti sve mere i da će kazniti sve one koji su prekršili policijski čas, bez obzira na to koga politički podržavaju.\n„Neki, međutim, vide samo one koji im se ne sviđaju, a zaboravljaju da je pre nekoliko večeri došlo do napada i prebijanja radnika na Dorćolu“, takođe u vreme policijskog časa, rekao je Vučić na pitanje kako će država reagovati na primedbe da građani koji pale baklje krše policijski čas, što lider Dveri Boško Obradović navodi kao razlog zbog kojeg on više neće poštovati zabranu kretanja.\nA, onda su, kaže, neki sebi dali dovoljan razlog, ”izvinjavajući razlog” za sva njihova nedela posle toga.\n“Siguran sam da će nadležni državni organi preduzeti sve mere, a postoji novčana kazna od 50.000 do 150.000 dinara, i da će sve prekršioce, bez obzira na to koga podržavaju politički ili ne, kazniti”, rekao je Vučić za Tanjug.\nPonovio je da država nijednu meru u borbi protiv korona virusa nije uvela iz hira ili zato što želi da uradi nešto protiv, već da sačuva zdravlje ljudi.\n“To je od ključnog značaja, a ti ljudi samo pokazuju svoju neodgovornost. Imali smo organizovane političke skupove, a da niko ne razume svrhu, osim što smo uspeli da uništimo podršku zdravstvenim radnicima, u čemu je trebalo da budemo jedinstveni, jer je neko želeo da to zloupotrebi u političke svrhe”, rekao je predsednik.\nTako je, kaže, uništen i sat vremena za šetnju penzionerima, zato što je neko smislio da bi mu to politički odgovaralo, a da će “strašni režim da krene da hapsi i da će te slike moći da prodaju svugde u svetu”.\nOpoziciju koja pripada bivšem režimu poseća da su oni odgovorni za smrt Ranka Panića:\n“Ubili ste Ranka Panića. Nisu ga ubili policajci, nego režim koji nije dozvolio slobodnu šetnju. Kod nas to nećete da vidite, videćete uvek potpunu slobodu. Radite šta hoćete, samo nemojte u vreme epidemije, nema baš mnogo smisla”, zaključio je predsednik Vučić.\nKljučno pitanje biće budućnost Srbije u EU\nPredsednik Aleksandar Vučić izjavio je da će na video samitu EU – Zapadni Balkan, 6. maja, za nas ključno pitanje biti budućnost Srbije u Evropskoj uniji.\n“Ključno pitanje biće konkretno budućnost Srbije u EU”, rekao je Vučić za Tanjug, prilikom obilaska 3. raketnog diviziona 250. raketne brigade Vojske Srbije za protivvazduhoplovna dejstva.\nKada je reč o finansijskim pitanjima, Vučić je rekao da je Srbija zahvalna na pomoći EU, da je zainteresovana, ali da će on imati i jedan predlog:\n“Tražićemo od komesara Verheija i EU nešto više grantova, a manje pozajmica”, rekao je Vučić.\nVučić jedan od dobitnika nagrade “Prijatelji Ciona”\nNikoleta Dragaš 12. oktobra 2019.


EUROPEAN BUSINESS AWARDS proglasio UNIQA osiguranje Srbija za Nacionalnog šampiona u poslovanju 2016/17 - Sve o osiguranju\nEUROPEAN BUSINESS AWARDS proglasio UNIQA osiguranje Srbija za Nacionalnog šampiona u poslovanju 2016/17\n7. septembra 2016.\tVesti 1,220 Pregleda\nUNIQA osiguranje Srbija proglašeno je za jednu od najboljih kompanija u Evropi po mišljenju žirija međunarodne organizacije European Business Awards. Nagrada European Business Awards dodeljuje se kompanijama koje se ističu kroz primere dobre prakse, ali i uspešno poslovanje na tržištu Evrope.\nNezavisni žiri, u prvoj fazi selekcije, proglasio je UNIQA osiguranje Srbija za nacionalnog šampiona u poslovanju. Kompanije su ocenjivane prema sledećim parametrima: inovacije, poslovna etika, uspešnost. Sada sledi druga faza takmičenja koja uključuje video predstavljanje kompanije i javno glasanje.\n„UNIQA osiguranje Srbija je ovu nagradu osvojilo zahvaljujući strategiji rasta. Za deset godina postojanja na tržištu UNIQA osiguranje Srbija svoj fokus je usmerila na superiorni servis klijenata. Uvođenjem novih proizvoda, koje zadovoljavaju potrebe svakog pojedinačnog klijenta, zatim razvijanjem onlajn prodajnih servisa i unapređenom digitalizacijom, uspeli smo da zadržimo postojeće, ali i privučemo brojne nove klijente. Na liderskim smo pozicijama u bankoosiguranju i privatnom zdravstenom osiguranju, a sada fokus usmeravamo na korporativne klijente“, kaže se u saopštenju ove kompanije.\nU saopštenju se dodaje da ova kompanija ostvaruje konstatni rast iznad prosečnog rasta tržišta. Istovremeno, ulaže u društvenu odgovornost kroz brigu o deci i kroz saradnju sa sportskim udruženjima, kao i ulaganjem u kulturu.\nUNIQA osiguranje Srbija, titulom nacionalnog šampiona, stekla je pravo da učestvuje i u narednom krugu takmičenja i bude proglašena za jednu od deset najuspešnijih evropskih kompanija.\nKao poseban segment konkursa, u narednom periodu organizovano je i javno glasanje putem zvaničnog vebsajta European Business Awards, pa će kompanija koja osvoji najviše glasova na nacionalnom nivou postati „Javni nacionalni šampion“. Prošle godine, kompanije su podržali klijenti, zaposleni i publika, pa je tako zabeleženo više od 227 hiljada glasova.\nOva prestižna nagrada dodeljuje se već 10 godina za redom i podržavana je od strane brojnih akademika, ali i uvaženih evropskih političkih predstavnika. Samo ove godine, u izboru za nagradu učestvovalo je 33 hiljade kompanija iz 34 države.\nU konkurenciji za 2015/16, predstavljene su sve članice Evropske Unije, kao i Turska, Norveška, Švajcarska, Srbija i Makedonija. Njihov združeni prihod prelazio je 1,2 biliona evra, a broj zaposlenih je preko 2,5 miliona ljudi.\nOrganizacija EBA postoji od 2007. godine s ciljem da promoviše inovativne, etične i uspešne evropske kompanije.Tokom 2015/2016 u takmičenju je učestvovalo 32 hiljade kompanija iz 33 države.\nPrethodni tekst Osiguranje đaka u školi: na šta da obratite pažnju\nSledeći tekst Dunav osiguranje i u prvom polugodištu 2016. prvo na tržištu


Naslovna / Otvoreni um / Antistres kalendar / Maestro Bora Dugić govori o životu i našim prilagođavanjima\n13. mart u 17 h, TV NAŠA\n„Sigurnost u sebe stičete ako sebe ubedite u to da ste sigurni i ako verujete u to što radite“, kaže virtuoz Bora Dugić koji se borio za autentičnost frule još kao mladić uprkos popularnosti Bitlsa. Verovao je tada, veruje i danas, i svojim notama u nama izaziva najtananije emocije\nU emisiji Iskreno sa Aleksandrom Simić govori o čemu je sanjao kao dečak, šta je najznačajnije čemu su ga roditelji naučili, ali i kako je on vaspitavao svog sina i kćerku.\n„Prilagođavanje na život, za mene je, vrsta umetnosti“, kaže Bora Dugić i dodaje da se ono kroz život uči i da je za njega život neka vrsta prakse te su tako i usponi i padovi normalna pojava.\nSmatra da je prihvatljivo i logično da čovek ipak sebe voli najviše jer ako ga nešto zaboli taj bol je samo njegov i niko drugi ga ne može osetiti. Ipak, empatija i međusobno pomaganje moraju postojati jer bez drugih ne možemo živeti na ovome svetu, dodaje čovek čije je ime i prezime sinonim za reč frula.\nBora Dugić u emisiji Iskreno sa Aleksandrom Simić govori i o jednom trenutku kada se nije osećao dobro i kada nije dozvolio da ga panika obuzme već je otkrio način kako da krene napred. Dodaje da svako mora da otkrije svoj modus i algoritam uz pomoć koga će se osećati bolje jer su situacije koje nas pomeraju svakodnevne.\nOpraštanje vidi kao neophodno i oslobađajuće uz savet da svako zapiše situaciju i postupak koji mu je neko oprostio te da se seti da i on drugome u sličnoj prilici oprosti i da ga razume.\nEmisija se premijerno emituje u nedelju 13 marta u 17h na TV Naša. Reprize – sreda 16 mart u 13h i petak 18 mart u 23h.\nBora Dugić emisija frule Iskreno sa Aleksandrom Simić opraštanje tv naša\t2016-03-12


Makron sutra sa sindikalcima - Svet - Dnevni list Danas\nPočetna » Svet » Makron sutra sa sindikalcima\n0Piše: Fonet 09. decembra 2018. 21.56\nSastanak Makrona s francuskimh sindikalcima i lokalnim zvaničnicima biće održan nakon četvrtog vikenda žestokih protesta „žutih prsluka“ čije su posledice milionske štete, uništene trgovine, restorani i gradska oprema u Parizu, uz desetine povređenih i stotine uhapšenih.\nPrema navodima neimenovanog izvora na koji se poziva AFP, Makron želi da okupiti „političke, teritorijalne, ekonomske i socijalne snage u ovim teškim trenucima“ kako bi čuo šta predlažu i kakvi su im stavovi i s namerom da ih uključi „u rešavanje situacije“.\nSastanak Makrona s predstavnicima nezdovoljnika, uslediće posle još jedne serije protesta na kojima se ovog vikenda širom Francuske okupilo oko 136.000 ljudi, a demonstracije su ponovo protekle uz nasilje i intervencije policije.\nMakron će, prema pisanju lista L’Opinion, sagovornike obavestiti o merama koje bi u ponedeljak tokom dana trebalo da saopšti i francuskoj javnosti. Sa lokalnim zvaničnicima je krajem novembra već razgovarao francuski premijer Eduar Filip, a od njega su tada tražili „brze i konkretne mere“.


Najpoznatija olupina na svijetu: Endurance izgubljen više od 100 godina | BL Portal\nAmbiciozna ekspedicija, čiji je cilj da locira izgubljeni brod istraživača Ernesta Shackletona, približava se cilju, te tački na Antarktiku na kojoj se brod navodno nalazi.\nEndurance, brod koji je na Antarktiku izgubljen prije više od 100 godina, jedna je od najpoznatijih još neotkrivenih olupina, a ekspediciju otežava to što se nalazi na mjestu sa prilično teškim vremenskim uslovima.\nLedolomac S.A. Agulhas II, koji je dio ekspedicije Weddell Sea, približio se lokaciji 10. februara, a članovi ekspedicije su tom prilikom istakli da su prvi koji nakon Shackletona i njegovih ljudi stižu na tu udaljenu tačku.\nKako prenosi PC Press, tokom ekspedicije će se koristiti i podvodna autonomna vozila (AUVs), a kako bi se lakše locirali ostaci poznate olupine koja je potonula u novembru 1915. godine.\nEksperti ističu da se olupina nalazi na dubini od tri hiljade metara, što je izdvaja od drugih potopljenih brodova koji su do sada istraživani, budući da se radi o dubini na kojoj do sada nisu rađena arheološka istraživanja, te nema puno podataka o onome što očekuje članove ekspedicije.


Poznata dva para osmine finala Eura, Englezi sinoć prošli bez da su i šutnuli loptu – Sport Centar Poznata dva para osmine finala Eura, Englezi sinoć prošli bez da su i šutnuli loptu – Sport Centar\nNakon duela Evropskog prvenstva koji su odigrani sinoć, mnogo je jasnija slika nokaut faze ovog takmičenja.\nNaime, sinoć smo saznali prva dva para osmine finala Evropskog prvenstva. Uz okršaj Italije i Austrije u borbi za četvrtfinale, poznato je i kako će se sastati Vels i Danska.\nNo, zanimljivo je i u grupi D. Engleska je prošla dalje zvanično, bez da je jučer zakotrljala fudbalsku loptu.\nTo je Englezima omogućio rasplet situacije u grupi B, pa je jasno da će Gordi Albion igrati osminu finala Eura, i ako izgubi posljednji meč protiv Češke. Četiri boda bit će dovoljna Englezima da budu među najboljim trećeplasiranim ekipama, koje također idu u osminu finala.\nIpak, Englezi imaju priliku i da zauzmu prvo mjesto pobjedom nad Češkom u večerašnjem duelu posljednjeg kola.\nengleskaevropsko prvenstvo 2020


Ustavni sud BiH donio odluku: Bošnjački učenici u Konjević Polju su diskriminirani – Školski.ba\nDječiji biseri: Plakat ćete od smijeha kada vidite kako je...\nObjavljena odluka Ustavnog suda BiH kojom je poništena presuda Vrhovnog suda RS-a, kojom se negiralo postojanje diskriminacije u pristupu obrazovanju za učenike iz bošnjačke povratničke zajednice u Konjević Polju.\n– Osnovni sud u Srebrenici je 20. oktobra 2017. godine usvojio i u cijelosti prihvatio tužbene zahtjeve apelanata – skupine roditelja đaka iz Područne škole Konjević Polje pri Osnovnoj školi “Petar Kočić” u Kravici, kojim je utvrđeno da je tužena strana (osnovna škola i Ministarstvo prosvjete i kulture RS) diskriminirala apelante na jezičkoj i etničkoj osnovi. Diskriminacija se ogledala u uskraćivanju prava na obrazovanje na maternjem bosanskom jeziku, uz pravo da svoj maternji jezik zovu bosanskikm jezikom, pravo da u procesu obrazovanja koriste nastavne udžbenike na bosanskom jeziku te koriste svoj maternji jezik u procesu obrazovanja u pisanoj i verbalnoj formi. Okružni sud u Bijeljini je uvažio žalbu tužene strane, prvostepenu presudu je preinačio tako što je tužbeni zahtjev u cijelosti odbio, pojašnjava nam Edin Ikanović iz Foruma za saradnju i istraživanja, koji su pratili postupanje Ustavnog suda u ovom predmetu.\n– Ustavni sud Bosne i Hercegovine je ukinuo presude Vrhovnog suda Republike Srpske od 30. januara 2018. godine te se predmet vraća Vrhovnom sudu, koji je dužan po hitnom postupku donijeti novu odluku u skladu s navednim članovima Ustava BiH i Evropske konvencije o ljudskim pravima, dodaje Ikanović.\n– Borba roditelja iz povratničkih zajednica širom RS-a za priznavanje bosanskog jezika i veću uključenost i obrazovanje bez diskriminacije se ovom novom odlukom Ustavnog suda nastavlja, ovog puta, na korak bliže priznanju prava na naziv i korištenje bosanskog jezika, zaključuje Ikanović.


RTCG - Radio Televizija Crne Gore - Nacionalni javni servis :: Tenis :: "Ugledaću se na Mareja, izgubio je prva 4 GS finala"\nTIM PORUČIO 06. 02. 2020. 23:47 >> 23:43 0\n"Ugledaću se na Mareja, izgubio je prva 4 GS finala"\nAustrijanac Dominik Tim nije previše zabrinut što ni iz trećeg pokušaja nije uspio da osvoji Gren slem titulu.\nTim je u nedavnom finalu Australijan opena poražen od Novaka Đokovića. To je njegov treći poraz u borbi za trofej na Gren slemovima, poslije dva izgubljena finala Rolan Garosa.\nSjajnog igrača to, ipak, ne brine i kao dobar primjer uzima Britanca Endija Marija.\n"Endi Mari je gubio svoja prva četiri Gren slem finala, prije nego što je osvojio tri i postao najbolji igrač na svijetu. Uzeću njega kao nekog na koga treba da se ugledam", rekao je 26-godišnji teniser, prenosi Sport klub.\nTrenutno četvrti reket svijeta razumije koliko je osvajanje Gren slema težak posao.\n"Moguće je da neću uspheti ni na narednim Gren slemovima da osvojim titulu. Nadal je uspješan na šljaci, Đoković je najbolji na tvrdoj podlozi, dok Federer i dalje ima šanse da osvoji Vimbldon. Pored njih, treba uzeti u obzir i Aleksandra Zvereva, Stefanosa Cicipasa i Danila Medvedeva", dodao je Tim.\nTim dominantno do titule u Barseloni\nDominik Tim osvojio 10. titulu u karijeri


Naslovnica NAJNOVIJE Privreda Centrotrans uvodi besplatni internet u svoje autobuse\nSarajevo – Kompanija Centrotrans Eurolines je u prethodnom periodu vršila anketiranje korisnika usluga na gradskim linijama u Kantonu Sarajevo s ciljem istraživanja zadovoljstva putnika prijevozničkim uslugama Centrotransa.\nPreko 5.000 putnika dalo je svoje mišljenje u anketiranju koje je trajalo 15 dana, a na osnovu urađene ankete i prijedloga putnika odlučeno je da se uvedu dodatne usluge, od ponedjeljka 24. marta 2014. godine, koje će unaprijediti kvalitet prijevoza i pružiti korisnicima usluga pogodnosti koje do sada nisu imali, a za koje su smatrali da su potrebne u gradskom prijevozu.\nCentrotrans Eurolines tako uvodi povratnu kartu na relaciji Vijećnica – Dobrinja – Vijećnica čija cijena će iznositi tri KM i vrijedit će na naznačeni datum. Na ovaj način pružit će putnicima koji svakodnevno saobraćaju na ovoj liniji dodatne finansijske pogodnosti.\nNova usluga je i uvođenje besplatnog interneta na gradskim linijama, prvenstveno na linijama Vijećnica – Dobrinja i Sutjeska – Vogošća, nakon čega će se ova usluga proširiti i na ostale linije u prigradsko-gradskom saobraćaju. Uvođenje WiFi usluge u autobusima je novina i ovim je Centrotrans Eurolines prva prijevoznička kompanija koja besplatno nudi ovu uslugu u BiH.


Grusswort-BS | Balkantage 2021\nGeneralni pokrovitelj Dana Balkana 2021\nVeć više od jednog desetljeća, tačnije 14 godina, Dani Balkana u Minhenu pružaju jedan uvid u veliku kulturnu raznolikost jugoistočne Europe. Uz jednu, sadržajem bogatu kombinaciju filmova, izložbi, književnosti, muzike, folklora i prije svega manifestacija na kojima se raspravlja o vrlo bitnim temama, a koje su za multietnička društva od izuzetnog značaja, Dani Balkana nude jedan izuzetno raznolik i raznovrstan program, pri čemu su Dani Balkana kao manifestacija postali sastavni dio minhenskog kulturnog miljea. Shodno novonastalom situacijom sa Korona virusom, ove godine će se mnoge programske šeme odvijati online putem društvenih medija, i to sa vrlo pozitivnim sporednim efektima, što ima za cilj međunarodno digitalno umrežavanje mnogih sudionika, a mnogi od njih će zahvaljujući novim poznanstvima itekako imati koristi.\nSamo značenje Dana Balkana za našu gradsku zajednicu leži u dijalogu kultura i načina života svih zemalja na Balkanu, što ima za cilj zbližavanje i unaprijeđenje odnosa ovih kultura na još većem nivou. Kada je u pitanju udio ljudi koji su porijeklom sa Balkana, oni čine 10% od ukupnog stanovništva u Minhenu, pri čemu Nijemci sa migracijskom pozadinom iz ove sredine uopšte nisu svrstani u konačnici. Same kulture balkanskih zemalja pripadaju bez ikakve sumnje gradu kao što je Minhen, a samim tim su neodvojivi dio našeg grada, koji sa druge strane svoju kulturnu raznolikost vidi kao pravo kulturno bogatstvo.\nZbog samog tematskog sadržaja i poruke (moto) koju Dani Balkana kroz svoj program već tradicionalno svake godine prikazuju velikom auditorijumu, ove godine je to „Balkankonekcija 2.0 – Mlade generacije kao budućnost regiona“. Svaka poruka koja je odaslana sa Dana Balkana je povezana sa razvojem balkanskih država, a i sa ljudima čije porijeklo vodi iz tih država. U Minhenu, koji je smješten u srcu Evrope i EU postoji jedno veliko interesovanje kada je u pitanju aktuelna situacija u balkanskim zemljama.\nIz svih navedenih razloga, veliku mi čast predstavlja što sam u mogućnosti da preuzmem pokroviteljstvo ovih 15. Dana Balkana. Stoga bih prije svega želio da se zahvalim organizatoru, udruženju, odnosno zajednici „Hilfe von Mensch zu Mensch“, na ovom obogaćivanju kulturnog života u Minhenu, a svim posjetiocima i gledaocima Dana Balkana želim vrlo interesantne susrete sa drugim osobama i kulturama, i ono najvažnije, a to je da na pravi način dožive ove raznovrsne kulturne doživljaje.


AFERA „GROBLJE“ TRESE VIŠEGRAD: Kako je načelnik Đurević kršio zakon o javnim nabavkama i gdje je završilo skoro 45.000 KM?! - Skener.info\nSkupštinska većina opštine Višegrad, na čelu sa SNSD načelnikom Mladenom Đurevićem, 2018 godine donijela je odluku da se na poljoprivrednom zemljištu na lokaciji Trnovača (udaljenoj čak 10 km od grada) izgradi novo groblje sa kapelom. Od tada su prošle tri godine, a na tom mjestu nije urađeno apsolutno ništa, izuzev projektne dokumentacije. Na projekat je potrošeno 14.976,00 KM, i to uz najgrublje kršenje Zakona o javnim nabavkama od strane načelnika Đurevića.\nIzgled lokacije groblja\nPotvrda da je Mladen Đurević vlasnik „Geoplana“\nPovezane temeBrane SmiljićgrobljeIstraživanjeizdvojenoMile LakićMladen ĐurevićVišegrad\nZapošljavanje u MIP-u BiH: Moguće je da istu prijavu jedna komisija ocijeni ovako, a druga onako\nPingback: AFERA „GROBLJE“ TRESE VIŠEGRAD: Kako je načelnik Đurević kršio zakon o javnim nabavkama i gdje je završilo skoro 45.000 KM?! - Direkt Portal


Бесплатно српско држављанство - Јадовно 1941. - КУЛТУРА СЈЕЋАЊА\nBesplatno srpsko državljanstvo\nBeograd — Srbi u zemljama regiona od danas će besplatno moći da dobiju državljanstvo Srbije, kaže ministar za dijasporu Srđan Srećković.\nPočela je primena vladine odluke da se ne naplaćuju konzularne i administrativne takse prilikom podnošenja zahteva za dobijanje državljanstva.\n“Srbi u regionu će imati priliku da potpuno besplatno dobiju srpsko državljanstvo u skladu sa Zakonom o državljanstvu Republike Srbije, čime se još jednom manifestuje podrška našim sunarodnicima u ostvarivanju njihovih, medjunarodnim standardima zagarantovanih prava, ali i podrška u očuvanju nacionalnog identiteta”, naveo je Srećković u pisanoj izjavi.\nOdluka se odnosi na Srbe sa mestom prebivališta u Sloveniji, Hrvatskoj, Bosni i Hercegovini, Crnoj Gori, Makedoniji, Madjarskoj, Rumuniji i Albaniji, naglasio je Srećković.\nPrema rečima Srećkovića, uz odgovarajuće obrasce koji se dobijaju u konzulatu odnosno ambasadi Srbije prilikom podnošenja zahteva, gradjani su dužni da prilože i originale izvoda iz matične knjige rodjenih, venčanih i uverenje o državljanstvu kao i kopije lične karte i pasoša zemlje u kojoj maju prebivalište.\n“Vlada Srbije će u kratkom roku predložiti i mere za pojednostaljivanje i skraćivanje procedure dobijanja srpskog državljanstva, kako bi svi naši sunarodnici koji to žele u što kraćem roku mogli postati državljani RS”, izjavio je Srećković.


Pobede Doline, Slavije i Uniree, remi Pobede, porazi Spartaka i Poleta, Vojvodina odustala od takmičenja | Pančevac\nPobede Doline, Slavije i Uniree, remi Pobede, porazi Spartaka i Poleta, Vojvodina odustala od takmičenja\n21.10.2019 09:51·0 komentaraPregleda: 105\nU 10. kolu Prve južnobanatske lige je u derbiju opštine Kovačica u Padini Dolina pobedila Spartak 1911 iz Debeljače sa 2:0 a u Idvoru je Polet poražen od Strele iz Ivanova sa 0:4.\nDolina je peta sa 19, Spartak 1911 osmi a Polet deveti sa po 11 bodova.\nPoslednje nedelje u oktobru sastaju se od klubova iz Kovačičke opštine: u Gaju Partizan – Dolina, a u opštinskom derbiju u Debeljači Spartak 1911 i Polet iz Idvora. Meč 27. oktobra počinje u 14. časova.\nU Drugoj južnobanatskoj ligi od daljeg takmičenja je odustala Vojvodina iz Crepaje.\nSlavija je u meču sedmog kola pobedila Omladinac 1927 iz Opova sa 1: 0, Unirea u Uzdinu Jedinstvo Stević iz Kačareva sa 2:1, Pobeda iz Samoša je remizirala u Glogonju sa istoimenom ekipom 2:2. U osmom, poslednjem jesenjem kolu slobodna je Pobeda iz Samoša, Slavija putuje u Sefkerin na megdan Tempu a Unirea se u Opovu sastaje sa Omladincem.


Hemofarm - Karijera - Korporativna kultura\nHemofarmov pristup ljudima prevazilazi zakonske obaveze brige o zaposlenima\nHemofarm veliki značaj pridaje zaštiti i zdravlju zaposlenih, prijatnoj radnoj atmosferi, pozitivnom i stimulativnom okruženju, ali i stvaranju jednakih uslova za razvoj ličnih i timskih potencijala u različitim oblastima rada.\nKultura i različitost\nMotivisan i stručan tim Hemofarma čine zaposleni iz različitih zemalja, koji su fokusirani na zajednički cilj – korporativni rezultat.\nJedan od pokazatelja da se u Hemofarmu uspešno kreira savremeno radno okruženje u kom se poštuje različitost i ravnopravnost, jeste i činjenica da žene čine većinu zaposlenih na svim organizacionim nivoima.\nNa zadovoljstvo zaposlenih utiče i Hemofarmova podrška porodicama sa decom. Pored jednokratne naknade za svaku rođenu bebu, Hemofarm deci samohranih roditelja obezbeđuje finansijsku pomoć i školski pribor.\nStrateški pristup upravljanju ljudskim resursima, pored profesionalnog razvoja zaposlenih, podrazumeva i korporativnu kulturu koja se, uz poštovanje i poverenje, razvija i kroz konstantnu promociju ključnih vrednosti kompanije, koje čine duh Hemofarma.


Jemen na ivici gladi\nBeta 19. avgusta 2015. 20:20\nJemen je zbog rata na ivicu gladi, a borbe su poremetile i komercijalni uvoz hrane i isporuku pomoći, te milionima gladnih preti smrt, saopštile su Ujedinjene nacije u sredu.\nErterin Kuzen, šefica Svetskog programa UN za hranu (WFP), izjavila je da borbe oko velikih luka sprečavaju isporuke hrane, da je prevoz u unutrašnjost zemlje težak i da sredstva donatora i dalje zaostaju za potrebama.\n„Ako ne dobijemo dodatne prolaze, ako ne možemo podržati rad tržišta, ako nemamo otvorene luke i nemamo dovoljno hrane za podelu, i ako se ne poveća podrška donatora, Jemenu preti ‘savršena oluja’ „, rekla je ona novinarima u Kairu.\nErterin Kuzen je u Kairu posle trodnevne posete Jemenu, gde se sastala sa raseljenima i gladnima, kao i sa zvaničnicima obe strane u sukobu. WFP kaže da obe strane moraju da odobre isporuke hrane.\nIran politički podržava Hutije, ali negira da ih i naoružava.\nWFP kaže da je ovog meseca imao 16 isporuka hrane do Jemena, sa više od 123.000 tona hrane. Ali hrana je uglavnom ostala u blokiranim lukama.\nJemen, najsiromašnija zemlja arapskog sveta, ima potrebe za uvozom hrane čak i u miru.\nWFP procenjuje da skoro 13 miliona ljudi u Jemenu nema dovoljno hrane, a za šest miliona, ili petinu stanovništva, hitno je potrebna pomoć. Organizacija traži 320 miliona dolara samo za hitne operacije koje bi mogla početi u septembru.


Grad Sombor u pilot projektu Svetske zdravstvene organizacije o integrisanim uslugama zdravstvene zaštite - www.025.rs\nwww.025.rs / SOMBOR / DRUŠTVO / Grad Sombor u pilot projektu Svetske zdravstvene organizacije o integrisanim uslugama zdravstvene zaštite\nSombor je jedan od dva grada u kojem će se pilotirati aktivnosti na polju integracije svih aktera u oblasti zdravstva, pri čemu je pacijent u centru sistema. Poseban fokus tokom pripremnih aktivnosti, a kasnije i kroz realizaciju projekta biće na prevenciji faktora rizika za nastanak nezaraznih bolesti, a potom i na jačanju prevencije i komunikaciji između primarnog i sekundarnog nivoa zdravstvene zaštite.\n„Sombor je jedna od malobrojnih lokalnih samouprava u kojoj je konstituisan Savet za zdravlje i koji je izradio Javni plan zdravlja za period 2018-2025. godine, što nas je opredelilo da vaš grad izaberemo kao primer dobre prakse i mesto u kojem ćemo realizovati ovaj projekat“, naveli su predstavnici SZO, na sastanku održanom u Somboru 27. juna 2018. godine.\nEksperte SZO, pozdravili su i zahvalili na izboru Sombora kao mesta za realizaciju projekta domaćini: prim. dr Zoran Parčetić, predsednik Skupštine grada Sombora, Antonio Ratković, zamenik gradonačelnice i dr Dalibor Forgić, član Gradskog veća za oblast zdravstva i socijalne zaštite.\nIspred SZO o projektu su govorili, Laurentino Hoze Marti Aguaska (Lauretntino Jose Marti Aguasca) ekspert Regionalne kancelarije SZO za Evropu i dr Aleksandar Bojović, saradnik za javno zdravlje Kancelarije SZO u Srbiji, te Jasmina Tanasić, šef Odeljenja za društvene delatnosti Stalne konferencije gradova i opština.\nSastanku su prisustvovali i svoje viđenje, kako o projektu, tako i zdravstvenoj zaštiti naveli dr Darko Kosanović, predsednik Saveta za zdravlje grada Sombora, te članovi Saveta, dr Emeše Uri, direktorka Doma zdravlja „Dr Đorđe Lazić“, dr Jadranka Vranješ Bosnić (Zavod za javno zdravlje), Nevena Rosić, načelnica Odeljenja za društvene delatnosti i Miodrag Tepavac (Centar za socijalni rad), kao i dr Dragan Rastović, v.d. direktora Opšte bolnice „Dr Radivoj Simonović“.\nPredsednik Saveta za zdravlje dr Darko Kosanović, je naglasio da je Javni plan zdravlja izrađen, zahvaljujući pre svega gradonačelnici Sombora, koja je imenovala Savet i zadužila ga da izradi plan. Dr Kosanović se zahvalio i sekciji SZO što je Sombor izabrala za realizaciju projekta.\n„Tokom izrade Plana javnog zdravlja, a potom i akcionih planova konstatovali smo šta je u našoj zajednici najproblematičnije, počev o pitke vode i deponija, do prevencije nezaraznih bolesti koje su drastičnom porastu. To su kardiovaskularne i maligne bolesti i videćemo tokom pripremnih aktivnosti, šta će biti detektovano, na šta ćemo se fokusirati i šta ćemo preduzeti. U središtu ovog pilot projekta, kao i Planu javnog zdravlja, je pacijent i potrebno je da maksimalno razvijemo prevenciju, počev od edukacije dece od najranijeg uzrasta da razvijaju svest o svim faktorima koji dovode do bolesti. Osim toga, svrsishodnije je i efikasnije delovati na svest ljudi u pogledu pravovremenog otkrivanja bolesti, jer se pacijenti često za pomoć obraćaju kada mi i ne možemo da pomognemo“, rekao je dr Kosanović.\nPripremne projektne aktivnosti, odnosno prikupljanje relevantnih podataka, počele su odmah nakon sastanka obilaskom zdravstvenih ustanova na području grada, a realizacija projekta o integrisanim uslugama zdravstvene zaštite, planirana je za početak 2019. godine.\nTags: grad Sombor, integrisane usluge, Pilot projekat, Svetska zdravstvena organizacija\nRadovi na kapelama u Somboru i naseljenim mestima


NOVI IZVEŠTAJ NATO-A: Rusija ima idealno oružje protiv dronova | Novosti.RS\nIstiče se da je „Pancir S“ prvobitno je bio napravljen za preciznu zaštitu od aviona i helikoptera, kao i za odbranu sistema PVO dugog dometa od napada visoko preciznog oružja, posebno sa malih i izuzetno malih visina.\n„Zahvaljujući tim karakteristikama 'Pancir S1' idealan je za borbu protiv čitavog niza malih i taktičkih vojnih bespilotnih letelica, a takođe omogućava da se pokrije praznina, koja postoji u redovnim jedinicama PVO između specijalnih sistema za suprotstavljanje velikim bespilotnim letelicama i sistemima za suprotstavljanje mini-dronovima“, navodi se u izveštaju.\nZbog toga „Pancir“ i slični sistemi za suprotstavljanje bespilotnim letelicama, koji su raspoređeni zajedno sa drugim borbenim sredstvima, „predstavljaju sve veću opasnost za prijateljske snage na bojnom polju i trebalo bi ih neutralisati pre stupanja na ratnu pozornicu“, konstatuje autor izveštaja.\nOn skreće pažnju i na to kako je Turska reagovala na likvidiranje samo jednog sirijskog „Pancira“ tokom vojne operacije u Idlibu.\n„Turski vojnici su smatrali da je uništavanje takvih visoko efikasnih ciljeva važan momenat za realizaciju ciljeva cele operacije“, smatraju autori izveštaja.\nPrema informacijama iz otvorenih izvora, tokom primene u Siriji i Libiji sistemi „Pancir S1“ uništili su više od stotinu bespilotnih letelica i različitih raketa, a takođe su obarali turske dronove „Bajraktar TV2“, izraelske „Heron“, bar jedan američki „RKU 21A Integrator“ i dva „MKU 9A Predator“. Pored toga, „Pancir“ je uništio na desetine raketa koje su militanti lansirali iz višecevnih bacača raketa, a takođe su bili upotrebljeni prilikom odbijanja američkog raketnog napada na Siriju u aprilu 2018. godine. Tada su, prema podacima Ministarstva odbrane Rusije, „Panciri“ pogodili 23 mete za šta su potrošili 25 raketa, dakle efikasnost njihovog pogotka je skoro sto posto.\nPrema rečima ruskog vojno-diplomatskog izvora, ruski stručnjaci su detaljno analizirali efikasnost „Pancira S“, koji štite vazduhoplovnu bazu Hmejmim u Siriji, i dali su im pozitivnu ocenu.\n„Velika većina vazdušnih meta, protiv kojih je upotrebljen 'Pancir' u Hmejmimu oboreni su već prvom raketom. Sudeći po izveštaju, vojni stručnjaci Alijanse se trude da prilično objektivno ocenjuju sposobnosti ruskih sistema, što se ne može reći za zapadne propagandiste“, istakao je naš izvor.\nRusija - NATO PVO rusko naoružanje Pancir S1\n21. 04. 2021. u 22:06


Hocu.ba Sajam američkog obrazovanja: Stipendije za studente iz Bosne i Hercegovine – Hocu.ba\nSajam američkog obrazovanja: Stipendije za studente iz Bosne i Hercegovine\nEducationUSA savjetodavni centri u Bosni i Hercegovini i ove godine organizuju Sajam američkog visokog obrazovanja koji će se održati 4. aprila 2019. godine u Hotelu Holiday u Sarajevu od 17:30 do 19:30 sati i 5. aprila 2019. godine na Mašinskom fakultetu Univerziteta Džemal Bijedić u Mostaru od 13:00 do 15:00 sati. Ovo je najveći godišnji događaj koji organizuju četiri EducationUSA savjetodavna centra u BiH. EducationUSA je službena mreža Državnog sekretarijata SAD (United States Department of State) koju čini 425 savjetodavnih centara u 178 zemalja svijeta. Ovi centri pružaju najnovije tačne i sveobuhvatne informacije o institucijama visokog obrazovanja u SAD i mogućnostima za odlazak na studij u SAD.\nBh. učenici i studenti će na 6. Sajmu američkog visokog obrazovanja imati priliku da se upoznaju i sa različitim programima razmjene koje nudi Ambasada Sjedinjenih Američkih Država u Bosni i Hercegovini, od programa srednjoškolske razmjene, razmjene studenata pa nadalje. Elizabeth Blumenthal, zamjenica atašea za kulturu Ambasade SAD u BiH, ističe važnost takvih bilateralnih programa, kako za učenike i studente, tako i za bh. društvo kojem se ti studenti vraćaju: “Baš nam je drago sto će učenici i studenti iz BiH imati priliku da saznaju više u studiranju u SAD. Dvjesto devedeset studenata iz BiH je lani otišlo na koledže i univerzitete u Americi, i shvatili su da je studiranje u inostranstvu stvarno doživljaj koji mijenja perspektivu, kako ličnu, tako i pogled na svijet oko sebe. Iz ovog razloga, Američka ambasada nudi programe razmjene na svim nivoima obrazovanja, od srednje škole do doktorata. Ovaj Sajam pruža šansu učenicima i studentima da se upoznaju sa predstavnicima 17 američkih univerziteta i ja sam uvjerena da će biti kako korisno, tako i veoma zabavno.”\nUlaz na Sajam je besplatan, posjetite ovaj link za više informacija i registraciju.\n« IMEP: Informativna sesija za treći javni poziv u Sarajevu\nOkrugli sto | NVO sektor u BiH – Kritički pogled iznutra »


Vučić će naći izlaz, opozicija - ništa novo u nacrtu platforme\nVučić će naći izlaz, opozicija – ništa novo u nacrtu platforme\nBeta 14. oktobra 2015. 13:55\nPoslanici vladajućih stranka u Skupštini Srbije danas su, povodom nacrta platforme za otvaranje poglavlja 35 u pregovorima sa EU, ocenili da će premijer Aleksandar Vučić doneti odluku u skladu sa interesima građana, dok opozicija navodi da u tom nacrtu nema ništa novo u odnosu na Briselski sporazum.\nNajviši zvaničnici Srbije su oštro kritikovali ocene i sadržinu te platforme, uz ključnu zamerku da se Srbiji nameće priznavanje nezavisnosti Kosova, što suštinski dovodi u pitanje dijalog Beograd-Priština. Diplomate u Briselu su podsetili da je za konačno usvajanje platforme o svakom poglavlju nužno da ih jednoglasno podrže sve članice EU.\nPoslanik Srpske napredne stranke Vladimir Đukanović rekao je danas da ne razume ucenjivanje Srbije da prizna nezavisnost Kosova i da veruje da će premijer Vučić uspeti na pronađe izlaz iz „ovakvog ćorsokaka“.\n„Ne razumem tu vrstu više ucenjivanja Srbije, uradili smo sve što se od nas tražilo, ako nas oni (EU) ne žele, neka nam kažu, da nas ovako ponižavaju nema smisla“, rekao je Đukanović novinarima u Skupštini Srbije.\nOn je izrazio uverenje da će se Vučić obratiti narodu i reći šta Evropska unija od nas traži.\nKako je dodao, situacija nije nešto što uliva preterani optimizam.\nŠef poslaničke grupe Socijalistiške partije Srbije Đorđe Milićević kazao je da će premijer na odgovoran način, kao i do sada, da donese odluku u skladu sa interesima građana.\nŠef poslaničke grupe opozicione Demokratske stranke Borislav Stefanović ocenio je da tu nema nikakvog iznenađenja, jer se od početka znalo koji su uslovi i šta podrazumeva primena Briselskog sporazuma.\n„Srbija treba da napravi svoj nacrt i predlog obavezujućeg bilateralnog sporazuma“, dodao je Stefanović.\nPoslanik Socijademokratske stranke i predsednik skupštinskog odbora za evropske integracije Aleksandar Senić naveo je da je Briselski sporazum loše ispregovaran i da je ovo što se danas dešava samo rezultat dogovara koji su tada postignuti.\nSenić je rekao da u nacrtu platforme o poglavlju 35 – o statusu ne piše ništa novo, već da se traži samo poštovanje dogovora postignutog u Briselu.\nOn je podsetio da se Srbija obavezala da neće sprečavati evrointegracije Kosova time što je potpisala Briselski sporazum, ali da to de fakto ne znači da mora da prizna nezavisnost Kosova.\nPredsednik Nove stranke Zoran Živković rekao je da je očigledno da je nezavisnost Kosova od početka bila uslov za evrointegracije Srbije.\n„Pregovori u Briselu su pregovori o nezavisnom Kosovu i tu promene nema, osim ratom“, kazao je Živković.\nOn je ocenio da je „nešto dobro, Vučić bi se javio u pola dva noću sa vanrednom konferencijom za novinare da kaže da je on nešto uspeo“.


Evropska narodna partija za pomoć Zapadnom Balkanu u krizi - Telegraf.rs\n22/03/20 | 13:21\nStabilnost Zapadnog Balkana koristi ne samo ovim zemljama već i Evropskoj uniji - navodi se u saopštenju.\nGrupa Evropske narodne partije (EPP) u Evropskom parlamentu izražava solidarnost sa Zapadnim Balkanom u borbi sa korna virusom i poziva Evropsku komisiju da regionu raspodeli sredstava za ublazzavanje efekta pandemije.\n- Imamo zajedničku budućnost i zato smo posvećeni da učinimo sve da pomognemo našim partnerima u ovim delikatnim vremenima - navode u EPP.\nU pisanom saopštenju najjača grupa u evropskom parlamentu Evropska narodna partija poručuje da u ovim teškim vremenima stoji uz partnere na Zapadnom Balkanu.\n- Stabilnost Zapadnog Balkana koristi ne samo ovim zemljama već i Evropskoj uniji - navodi se u saopštenju.\nU EPP kažu da podržavaju izjave komesara Olivera Varhelija o mobilizaciji podrške Zapadnom Balkanu putem Instrumenta za pretpristupnu pomoć, fleksibilnosti pravila o državnoj pomoći, integraciji Zapadnog Balkana u Evropski centar za prevenciju i kontrolu bolesti kao i uz saradnju sa finansijskim institucijama na pronalaenju načina za finansiranje različitih akcija.\n- Pozivamo Evropsku komisiju da rasporedi sva sredstva neophodna za ublažavanje efekata COVID-19 ne samo na ljude, već i na preduzeća - kažu u Evropskoj narodnoj partiji.\nGrupa EPP u Evropskom parlamentu spremna je da preuzme svoju odgovornost u vidu brzog usvajanje mera koje je do sada predložila Evropska komisija, a koje su usemrene na suočavanje i sanaciju društveno ekonomskih posledica pandemije.\n- Očekujemo brze rezultate naše pomoći u regionu u ovim ključnim vremenima, jer su se države Evropske unije i Zapadni Balkan istorijski ispreplele - zaključuju u EPP.\n(UŽIVO) Još jedan smrtni slučaj zbog korona virusa: Preminuo čovek na Kosovu i Metohiji\nZAPAD IMA STRATEGIJU DA OBECAVAJU KULE I GRADOVE A U STVARI PLJACKAJU NEMILOSRDNO\nDobre inicijative Evropske narodne partije.


Otvorena subotička sinagoga – druga po veličini u Evropi - Minority News\nPredsednik Srbije Aleksandar Vučić i mađarski premijer Viktor Orban otvorili su danas, 26. marta, u Subotici rekonstruisanu sinagogu. Vučić je rekao da će ona biti kuća molitve, učenja i okupljanja. Ovaj dan će biti upamćen kao dan kada je srednja Evropa pokazala svoj najlepši lik svetu – lik saradnje i međusobne tolerancije, poručio je Orban.\nRadovi su, kako je rekao, povezali ne samo Jevreje s pravoslavcima, katolicima i protestantima već i vlade dveju zemalja, ali i međunarodne institucije, približili ljude…\nPremijer Mađarske Viktor Orban je rekao da će ovaj dan biti upamćen kao dan kada je srednja Evropa pokazala svoj najlepši lik svetu – lik saradnje i međusobne tolerancije. Kako je naveo, sinagogi je vraćan sjaj, a jevrejskoj zajednici dug za veliki doprinos razvoju Evrope i sveta.\n„Srbi i Mađari već žive zajedno u Subotici, a danas šaljemo poruku da je ovo Evropa u kojoj želimo da živimo – u miru i bezbednosti svi zajedno“, rekao je Orban. Istakao je da svi narodi Evrope žive na temeljima jevrejske i hrišćanske vere i da i dalje žele da žive u Evropi u kojoj postoji sloboda vere, nacije i jezika.\nSinagoga ne samo jevrejska već i subotička zaostavština\nNaveo je da je nakon Drugog svetskog rata zgrada „tugovala i polako starila“i da je, kada se u nju uđe, izgledalo kao da je vreme stalo. Asiel je rekao da sinagoga više nije samo jevrejska već i subotička zaostavština i mesto za sve ljude koje će zračiti ljubavlju.\nNa području Vojvodine pre izbijanja Drugog svetskog rata bilo je čak 76 sinagoga, kazao je bivši predsednik Jevrejske opštine Novi Sad Goran Levi, a danas se obavljaju verski obredi jedino još u Novom Sadu i Subotici.\nOznake:\tJevreji u Srbiji, jevrejska opština, otvorena sinagoga u Subotici, sinagoga


Punktovi za vakcinaciju privrednika organizovani su u Beogradu i Nišu. Nakon novih prijava zbog velikog interesovanja za vakcinaciju preko privrednih komora prijavilo se ukupno oko 8.500 zaposlenih iz regiona, saopštila je PKS.\nPredsednik PKS Marko Čadež kaže da je zbog akcije vakcinacije privrednika regiona “ponosan što je građanin Srbije, ponosan što pripada našem regionu i što je Evropljanin u pravom smislu reči”.\n“Dobio sam veliki broj poruka zahvalnosti kolega za ovu akciju i želim da se zahvalim svima iz regiona koji su pomogli da se ona uspešno sprovede. Privrednici su pokazali da zajedno mogu da pobede virus, kao što zajedno možemo od našeg regiona da učinimo najbolje mesto za posao i život”, rekao je Čadež.\nNajviše kompanija došlo je iz BiH i Makedonije, a kompanije iz Albanije došle su organizovanim čarter letovima. Preko svojih partnera u Srbiji vakcinisano je i oko 150 privrednika sa Kosova.


Predsednica Vlade Republike Srbije Ana Brnabić, potpredsednik Vlade i ministar unutrašnjih poslova dr Nebojša Stefanović i ministar odbrane Aleksandar Vulin u sklopu obeležavanja godinu dana rada Vlade obišli su danas na Trgu Slobode u Subotici akciju „Policajac u zajednici“, na kojoj su pripadnici policije građanima prikazali veštine, sposobnosti, metode rada i opremu sa kojom raspolažu.\nPo obilasku taktičko tehničkog zbora, ministar Stefanović istakao je da je ponosan na rezultate koje je za godinu dana rada ostvarila Vlada Republike Srbije i Ministarstvo unutrašnjih poslova i naglasio da će policija nastaviti snažno da se bori protiv kriminala.\nStefanović je ukazao da je Ministarstvo unutrašnjih poslova ostvarilo je dobre rezultate u zapleni narkotika i borbi protiv organizovanog kriminala, da je razbijeno više od 14 velikih organizovanih kriminalnih grupa, ostvaren dobar rad na rasvetljavanju krivičnih dela, smanjivanju opšte stope kriminaliteta i jačanju sigurnosti građana.\n„Mi ćemo nastaviti snažno da se borimo protiv kriminala. Neće biti kriminalca na ulicama Srbije koji će moći da se osećaju sigurno. To je garancija Ministarstva unutrašnjih poslova. Nastavićemo da budemo i važan segment podrške društvu u edukaciji i preventivi i da postižemo sve bolje rezultate“, istakao je Stefanović.\nPredsednica Vlade Brnabić zahvalila se ministrima Stefanoviću i Vulinu na svemu što su učinili kako bi policija i vojska bili bliži građanima i time simbolično pokazali da je Vlada Srbije tu za građane, da ih obezbeđuje, štiti i njihov život učini kvalitetnijim.\n„Imamo još mnogo da radimo da bi podigli Srbiju. Službe bezbednosti su dobar pokazatelj šta možemo da uradimo kada radimo svaki dan i damo sve od sebe, jer smo za relativno kratko vreme uspeli da podignemo službe bezbednosti, uložimo puno u njih i vratimo našu tehnologiju, znanje i da makar malo povratimo životni standard i tako se zahvalimo našim službama bezbednosti koje se bave najopasnijim poslom u zemlji zarad svih nas“, rekla je Brnabić.\nPremijerka je dodala da će Vlada nastaviti da ulaže u policiju i istakla da joj je drago što je usvojen Zakon o izgradnji stanova za pripadnike službi bezbednosti i što će od septembra krenuti u prvu fazi izgradnje stanova.\n„Zahvalila bih se i predsedniku Republike Srbije Aleksandru Vučiću zato što je prvi video potrebu da se službe bezbednosti vrate na svoje noge i povežu ponovo sa građanima. Mislim da mi idemo dalje hrabro tim koracima“, rekla je Brnabić.\nMinistar Stefanović se zahvalio premijerki i Vladi Republike Srbije na podršci za opremanje policije.\n„Ove i prošle godine nabavili smo novi kontigent vozila, unapredili naoružanje i opremu, ali radimo i na nabavci novih helikoptera, obnovi zgrada, ulažemo više u obuku kadrova jer hoćemo da pripadnici policije budu dobro obučeni i opremljeni, kako bi smo zaštitili njihove živote i bili efikasniji u zaštiti građana i njima bili na usluzi“, rekao je Stefanović.\nMinistar je poručio da je policija uvek uz svoj narod, da je uvek tu da ga zaštiti i da naša deca treba znaju da je policajac taj kome mogu da se obrate, da mu traže pomoć.\nMinistar odbrane Aleksandar Vulin rekao je da Ministarstvo unutrašnjih poslova, Bezbednosno-informativna agencija i Ministarstvo odbrane čine jedinstven sistem bezbednosti Republike Srbije.\n„Svi zajedno činimo Srbiju sigurnom, bezbednom. Tu smo da svakom našem detetu osiguramo bezbednost, pravo da se razvija, pravo da napreduje“, poručio je Vulin i dodao da je Vojska Srbije u stanju da zaštiti integritet i svaku stopu naše zemlje.\nPrema njegovim rečima, svi pripadnici Vojske Srbije daju svoj maksimum i sve od sebe da sačuvaju život i bezbednost svakog građanina.\nVulin se zahvalio predsedniku Republike Srbije Vučiću i predsednici i svim članovima Vlade na velikom razumevanju koje pokazuju kad je u pitanju potreba za poboljšanjem standarda Vojske i ulaganje u njeno opremanje.\nU okviru akcije „Policajaca u zajednici“ građani Subotice imali su priliku da se upoznaju sa veštinama i metodama rada policijskih službenika i opremom koju koriste, a program je bio posebno prilagođen najmlađim sugrađanima.\nMališani su imali priliku da se uz pomoć pripadnika Specijalne antiterorističke jedinice penju na veštačku stenu, na improvizovanom pešačkom prelazu uče kako se bezbedno prelazi ulica, a u druženju sa policijskim službenicima nezaobilazni su bili vatrogasci i uživanje u vatrogasnoj peni.\nPažnju Subotičana, kao i svakog puta pri organizacije ove kacije, privukla je četa konjanika, službeni psi, vozila i motocikli, ali i borilačke veštine koje su prikazali pripadnici Žandarmerije.\nGrađani su imali priliku da se upoznaju, ali i da sami oprobaju neke metode koje kriminalistička policija koristi prilikom rasvetljavanja krivičnih dela i identifikovanja počinilaca, poput izazivanja otisaka papilarnih linija.


RUS: Sukobljene strane u Avganistanu da se uzdrže od nasilja - BIGportal.ba\nRUS: Sukobljene strane u Avganistanu da se uzdrže od nasilja\n16 Avgusta, 2021 16 Avgusta, 2021 047\nRusija poziva sve strane koje su uključene u avganistanski sukob da se uzdrže od upotrebe nasilja, rekao je danas ambasador Rusije pri Ujedinjenim nacijama Vasilij Nebeznja.\n„Pozivamo sve avganistanske strane koje su uključene u napore za rešavanje nasilja da se uzdrže od neprijateljstava i da promovišu mirno rešenje“, rekao je Nebeznja na sednici Saveta bezbednosti Ujedinjenih nacija, prenosi agencija Tas s.\nRuski ambasador pri UN Vasilij Nebeznja je apelovao da se ne podlegne panici u vezi sa situacijom u Avganistanu.\n„U ovom trenutku smatramo da ne bi trebali da podlegnemo panici, jer je važno da je sprečeno da dođe do masovnog krvoprolića među civilnim stanovništvom“, rekao je on.\nNebeznja je na sastanku Saveta bezbednosti Ujedinjenih nacija kazao da Rusija pažljivo prati situacija koja se brzo menja u Avganistanu, gde su talibani u nedelju zauzeli glavni grad Kabul i preuzeli vlast u zemlji.\nProsječna junska plata u FBiH 510 evra\nRomantika na Biokovu, zaprosio djevojku na nebeskoj šetnici


Aerodrom Konstantin Veliki u Nišu primio je jutrosdojavu o bombi, saopšteno je iz MUP-a\nPrema informacijama kojima raspolažemo dojava je stigla oko 8:00 časova ujutru, a po primanju dojave, policija je izašla na lice mesta. Nakon detaljne provere kontradiverzionih ekipa MUP-a, a po nezvaničnim informacijama, dojava je bila lažna. To je druga prijava o postavljenoj bombi u Nišu u mesec dana.\nPolicija je 18. aprila policija primila dojavu da je eksplozivna naprava postavljena u tržnom centru Delta planet u centru grada. Posle evakuacije tržnog centra i antidiverzionog pregleda ustanovljeno je da je prijava bila lažna. utvrđeno je da su dojave o postavljenim bombama bile lažne.\nDojave o bombama primljene su i u više od 97 osnovnih i pojedinih srednjih škola u Beogradu, za koje su kontradiverzione ekipe MUP-a, nakon detaljne provere u velikom broju škola, utvrdile da su lažne.


Parlament Severne Makedonije usvojio zakon za ulazak u NATO - Sputnjik Srbija\n17:23 11.02.2020 (osveženo 20:21 11.02.2020) Preuzmite kraći link\nPrethodno je predsedavajući parlamenta Talat Džaferi podsetio da „put do NATO-a, koji traje skoro tri decenije, nije bio nimalo lak“ i čestitao ulazak u Severnoatlantsku alijansu.\n„Put Severne Makedonije u NATO započeo je 1993. godine, kada je tadašnji saziv Sobranja doneo odluku za ulazak u članstvo Alijanse. Potom je Sobranje donelo četiri deklaracije podrške ulasku zemlje u NATO, čime su različiti sazivi parlamenta pokazali rešenost za pozicioniranje države u Alijansi“, rekao je Džaferi.\nDodao je da Severna Makedonija, iako nije uspela da 2008. godine na Samitu NATO-a u Bukureštu dobije uslovnu saglasnost za članstvo, „nije odustala od tog strateškog cilja“, već su „državne institucije nastavile uz mnogo truda i entuzijazma da rade na reformskoj agendi koju je NATO postavio“.\nNa svečanoj sednici poslanicima su se obratili i predsednik Severne Makedonije Stevo Pendarovski i premijer Oliver Spasovski.\nNakon svečane sednice Sobranja, na kojoj je izglasan Zakon o ratifikaciji Severnoatlantskog sporazuma, NATO zastava je istaknuta zajedno sa makedonskom ispred zgrade makedonskog parlamenta.\nSobranje, članstvo, NATO, Severna Makedonija


Obuka o primeni | SGS Srbija\nOdrživost Obuka o primeni\nObuka o primeni od strane SGS-a - steknite veštine koje su vam potrebne da ispunite odgovarajuće zahteve, standarde, propise i najbolju industrijsku praksu.\nMi vam pružamo sveobhvatni spektar kurseva koji će pomoći vašoj organizaciji da stekne veštine neophodne za primenu sistema upravljanja koji ispunjavaju zahteve različitih standarda i propisa. Naši kursevi su predviđeni za menadžere, direktore i nadzornike koji su odgovorni za postupak upravljanja. Naš obiman portfolio je razvio naš tim stručnjaka vodećih u delatnosti i obuhvata standarde i inicijative širom sveta.\nZašto izabrati SGS-ove kurseve tehničke obuke?\nKao najbolja svetska organizacija koja pruža obuku iz primene, nudimo vam nenadmašno iskustvo, resurse i profesionalne instruktore koji će vam pružiti najbolju moguću obuku u okviru vaših sredstava. Kombinacija našeg iskustva u podučavanju i tehnika za brzo učenje pomoći će pojedincima ili kompletnom osoblju da ostvare ciljeve obuke.


RUSIJA ODOBRILA: Evroazijska unija potpisuje sporazum sa Srbijom!\nSporazum Evroazijske ekonomske unije (EAEU) o slobodnoj trgovinskoj zoni sa Srbijom trebalo bi da bude potpisan u oktobru 2019. godine.\nTo je izjavila članica Odbora Evroazijske ekonomske komisije Veronika Nikišina.\n“Ove godine smo završili pregovore sa Srbijom i sada pokrećemo proceduru za potpisivanje ovog sporazuma. Nadamo se da ćemo ga potpisati u oktobru”, izjavila je Nikišina na jednoj međunarodnoj konferenciji u Astani, a prenosi ruska agencija Tass.\nNavodi i da je EAEU na “samo korak” od “okončanja pregovora sa Srbijom o zoni slobodne trgovine” i da taj sporazum želi da potpiše ove godine.\nAmbasador Ruske Federacije u Srbiji Aleksandar Čepurin napisao je na Tviteru da su završeni pregovori sa Srbijom i da je pokrenuta procedura da sporazum o slobodnoj trgovinskoj zoni bude potpisan u oktobru ove godine.\n“To je potvrdila i ministarka EAEU Veronika Nikišina”, napisao je Čepurin na Tviteru.\n← Putin uzima Srbiju pod svoje: U oktobru postajemo član ruske organizacije, dobijamo nezapamćenu podršku\nSrbiju potresla ova fotografija: Baka od 90 godina koja prodaje zelje usijala mreže →\nPočeo sastanak Vučić-Sarkisijan u Palati Srbija\nDačić: Savet bezbednosti UN o Kosovu i Metohiji će proći u senci nedavnih događaja\nVUČIĆ NAJAVIO ŠTA SRBIJU ČEKA U OKTOBRU: Ovo još nacija nije videla!


ponedeljak, 22 oktobar 2018 10:37\nNajbolji srpski automobilista Dušan Borković osvojio je treće mesto u generalnom plasmanu TCR Evropa šampionata, pošto je na poslednjoj trci u sezoni, voženoj na stazi Katalunja u Barseloni ostao bez plasmana, zahvaljujući nezapamćenom incidentu, u kojem su ga čak trojica vozača namerno izbacila sa staze. Zahvaljujući impresivnoj sezoni, Borković je apsolutno najzaslužniji što je njegov tim u generalnom plasmanu osvojio drugo mesto, pošto je na svom saldu sakupio više bodova nego ostale klupske kolege zajedno.\nSrpskom šampionu je za titulu bio potreban malo verovatan raspolet, da trijumfuje na poslednjoj trci, a da vodeći u generalnom plasmanu Mikel Askone ne bude bolji od 10. mesta. Borkoviću je za vicešampiosnku titulu bilko dovoljno da završi trku ispred Tašija i Vernea, od kojih je imao bod više.\nSve to nuije bilo dovoljno da obeshrabri Pančevca, koji je do poslednje trke bio u igri za titulu, i pored oduzimanja bodova iz Monce, kada je bio žrtva provokacije španskih konkurenata. Drugo mesto u Barseloni kao da je upalilo alarm da se Borković na sve načine zustavi, u čemu su, uz potpuno odsustvo morala i fer-pleja, na kraju i uspeli.\nViše iz ove kategorije « BORKOVIĆ DO PODIJUMA S PROBUŠENOM GUMOM, OSTAJE U IGRI ZA TITULU PRVAKA EVROPE POSLE NESPORTSKOG POTEZA LESENSA NA DRUGOJ TRCI I ASKONE POSLE TRKE, BORKOVIĆ OSTAO BEZ BODOVA U MONCI »


BalkanMagazin :: Imigracija iz zemalja EU ubrzava rast Nemačke za 0,2 do 0,3 posto\nponedeljak, 12. novembar 2018 00:00\nU Nemačku se iz drugih zemalja Unije od 2011. godine dosad uselilo oko pet miliona ljudi\n(Nema dovoljno mladih inženjera iz Nemačke da zamene one koji se penzionišu, izvor Dojče vele)\nPriliv radne snage u Nemačku iz drugih zemalja EU od 2011. sve više ubrzava rast ove najveće evropske privrede. To ubrzanje, prema računici nemačkog ekonomskog instituta DIW, iznosi oko ili nešto više od 0,2 posto, a najveći doprinos od 0,3 posto je bio 2015. kada je taj priliv bio najveći.\nOvaj institut, kako prenosi ekonomski dnevnik Handesblat, preporučuje vladi da, s obzirom na starenje populacije i nedostatak radne snage, uloži veće napore u privlačenje migranata iz Unije.\nLjudi koji dolaze u Nemačke iz drugih zemalja Unije su većinom mladi, kvalifikovani i aktivni na tržištu rada. Popunjavaju mnoga slobodna radna mesta, a istovremeno pojačavaju potrošačku tražnju koja postaje poslednjih godina glavni motor ekonomskog rasta.\nOd 2011. do ove godine u Nemačku je iz EU došlo oko pet miliona ljudi. “Bez imigracije bruto društveni proizvod Nemačke 2015. bi porastao za 1,2 umesto 1,5 posto. Imigracija iz EU bi i dalje trebalo da daje značajan doprinos nemačkoj ekonomiji”, komentarisao je analitičar iz DIW Marius Klemens (Clemens). Prema njemu, trebalo bi još pojačati atraktivnost Nemačke za migrante EU.\n“Nemačka bi morala da nastoji da ostane aktraktivan izbor za evropske migrante jer se ekonomska situacija u nizu drugih zemalja Unije poboljšava. Sve više postaje važno da migranti dobiju priliku za posao koji odgovara njihovim kvalifikacijama”, zaključio je on.